cyanic-selkie/wikianc huggingface dataset:
കർപ്പൂരതുളസി
പുതിന കുടുംബത്തിലെ (ലാമിയേസി) ശക്തമായ സുഗന്ധമുള്ള ഒരു സസ്യമാണ് പെപ്പർമിന്റ് അല്ലെങ്കിൽ കർപ്പൂരതുളസി. ഇലയും എണ്ണയും ഔഷധമായി ഉപയോഗിക്കുന്നു. യൂറോപ്പിലും വടക്കേ അമേരിക്കയിലും ഉടനീളം വളരുന്നു. ഒരു മാതൃസസ്യത്തിൽ നിന്ന് ശേഖരിക്കുന്ന വിത്തുകളിൽ നിന്ന് വളർത്താൻ കഴിയില്ല. ഭക്ഷണപാനീയങ്ങളിലെ ഒരു സാധാരണ ഫ്ലേവറിംഗ് ഏജന്റാണ്. സോപ്പുകളിലും സൗന്ദര്യവർദ്ധക വസ്തുക്കളിലും പെപ്പർമിന്റ് ഓയിൽ സുഗന്ധമായി ഉപയോഗിക്കുന്നു. ആയിരക്കണക്കിന് വർഷങ്ങളായി ആരോഗ്യ ആവശ്യങ്ങൾക്കായി ഉപയോഗിക്കുന്നു. പുരാതന ഗ്രീസ്, റോം, ഈജിപ്ത് എന്നിവിടങ്ങളിൽ നിന്നുള്ള രേഖകളിൽ ഇത് ദഹനസംബന്ധമായ തകരാറുകൾക്കും മറ്റ് അവസ്ഥകൾക്കും ഉപയോഗിച്ചതായി പരാമർശിക്കുന്നു. കോക്‌ടെയിലുകളിലും വിവിധ വിഭവങ്ങളിലും കർപ്പൂരതുളസി ചേർക്കുന്നു. പെപ്പർമിന്റ് ടീ അതിന്റെ ദഹന, ആൻറിസ്പാസ്മോഡിക്, സ്ട്രെസ് ലഘൂകരണ ഗുണങ്ങൾ എന്നിവ കാരണം ​​കഴിഞ്ഞ രണ്ട് പതിറ്റാണ്ടുകളായി വളരെ പ്രചാരത്തിലുണ്ട്.
വർഗ്ഗം:ഔഷധസസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
ന്യൂ സൗത്ത് വെയ്ൽസ്
ഓസ്ട്രേലിയയുടെ ഒരു കിഴക്കൻ സംസ്ഥാനമാണ് ന്യൂ സൗത്ത് വെയ്ൽസ്. ക്വീൻസ്ലാൻഡ്, വിക്ടോറിയ, സൗത്ത് ഓസ്ട്രേലിയ എന്നീ സംസ്ഥാനങ്ങളുമായി ഇത് അതിർത്തി പങ്കുവെക്കുന്നു. ന്യൂ സൗത്ത് വെയ്ൽസിന്റെ തലസ്ഥാനനഗരമാണ് സിഡ്നി. ഓസ്ട്രേലിയയിൽ ഏറ്റവുമധികം ജനസംഖ്യയുള്ള സംസ്ഥാനമാണ് ന്യൂ സൗത്ത് വെയ്ൽസ്. ഏകദേശം 72 ലക്ഷത്തോളം ആളുകൾ ഈ സംസ്ഥാനത്തിൽ വസിക്കുന്നതായി കണക്കുകൾ സൂചിപ്പിക്കുന്നു.
അവലംബം
വർഗ്ഗം:ഓസ്ട്രേലിയയിലെ സംസ്ഥാനങ്ങളും ടെറിട്ടറികളും വർഗ്ഗം:ന്യൂ സൗത്ത് വെയ്ൽസ്
വെബർ-ഫെക്ക്നർ നിയമം
[[File:Weber-Fechner law demo - dots.svg|thumb|An illustration of the Weber–Fechner law. On each side, the lower square contains 10 more dots than the upper one. However the perception is different:
On the left side, the difference between upper and lower square is clearly visible. On the right side, both squares look almost the same.]] ഗുസ്താവ് ഫെക്ക്നറും ജർമ്മൻ മനശാസ്ത്രജ്ഞനായ ഹെൻറീഹിനോടൊപ്പം വികസിപ്പിച്ച സിദ്ധാന്തമാണിത്.
വർഗ്ഗം:മനഃശാസ്ത്രം
സിസ്റ്റർ അഭയ കൊലക്കേസ്
സിസ്റ്റർ അഭയ (ജനനം: ബീന തോമസ്; 1973 - 27 മാർച്ച് 1992) എന്ന 19 വയസ്സുള്ള കന്യാസ്ത്രീയുടെ ജഡം 1992 മാർച്ച് 27-നു കോട്ടയം ക്നാനായ കത്തോലിക്കാ രൂപതയുടെ കീഴിലുള്ള സെന്റ് പിയു
യസ് ടെൻത് കോൺ‌വെന്റ് കിണറിൽ കണ്ടെത്തിയതാണ് സിസ്റ്റർ അഭയ കൊലക്കേസിന് ആധാരമായ സംഭവം.
കോട്ടയം ജില്ലയിലെ അരീക്കരയിൽ അയ്ക്കരക്കുന്നേൽ വീട്ടിൽ എം. തോമസിന്റെ മകളായിരുന്ന അഭയ, മരിക്കുന്ന സമയത്ത് കോട്ടയം ബി.സി.എം. കലാലയത്തിൽ രണ്ടാം വർഷ പ്രീഡിഗ്രി വിദ്യാർത്ഥിനിയായിരുന്നു.
2020 ഡിസംബർ 23ന് ഈ കേസിലെ കോടതി വിധി വന്നു. ഒന്നാം പ്രതി ഫാദർ കോട്ടൂരിനും മൂന്നാം പ്രതി സിസ്റ്റർ സ്റ്റെഫിക്കും ജീവപര്യന്തം തടവും പിഴയുമാണ് വിധിച്ചത്. 2020 ഡിസംബർ 23നായിരുന്നു ചരിത്രപ്രധാനമായ വിധി വന്നത്.
കേസിന്റെ വഴിത്തിരിവുകൾ
1992 മാർച്ച്‌ 27 നാണ്‌ ബി.സി.എം. കോളേജ്‌ വിദ്യാർത്ഥിനിയായിരുന്ന സിസ്റ്റർ അഭയയെ ഹോസ്റ്റൽ വളപ്പിലെ കിണറിൽ മരിച്ച നിലയിൽ കണ്ടെത്തിയത്‌. പതിനഞ്ചു വർഷം മുമ്പ്‌ തിരുവനന്തപുരത്തെ ചീഫ്‌ കെമിക്കൽ എക്സാമിനേഷൻ ലബോറട്ടറിയിൽ നടത്തിയ പരിശോധനാ റിപ്പോർട്ടിൽ തിരുത്തൽ വരുത്തിയതായി ഒരു ഇംഗ്ലീഷ്‌ പത്രമാണ്‌ റിപ്പോർട്ട്‌ ചെയ്‌തത്‌.
ഇതിനിടെ സിസ്‌റ്റർ അഭയയുടെ കൊലപാതകക്കേസ്‌ അന്വേഷിച്ച മുൻ എ.എസ്‌.ഐ വി.വി. അഗസ്‌റ്റിൻ 2008 നവംബർ 25ന് ആത്മഹത്യ ചെയ്‌തു. സി.ബി.ഐ ചോദ്യം ചെയ്‌ത അഗസ്‌റ്റിനെ 2008 നവംബർ 25ന് കൈത്തണ്ടയിലെ ഞരമ്പ്‌ മുറിച്ചനിലയിൽ ചിങ്ങവനം ചാലിച്ചിറയിലെ വീട്ടിൽ കണ്ടെത്തുകയായിരുന്നു. തന്റെ മരണത്തിന്‌ ഉത്തരവാദി സി.ബി.ഐയാണെന്ന്‌ പറയുന്ന നാലു വരിയുള്ള ഒരു ആത്മഹത്യാക്കുറിപ്പ്‌ ജഡത്തിന്റെ സമീപത്തു നിന്നു കണ്ടെടുത്തിട്ടുണ്ട്‌. അഭയ ആത്മഹത്യയുടെ ഇൻക്വസ്‌റ്റ്‌ തയ്യാറാക്കിയത്‌ അന്ന്‌ കോട്ടയം വെസ്‌റ്റ്‌ സ്‌റ്റേഷനിൽ എ.എസ്‌.ഐയായിരുന്നു അഗസ്‌റ്റിനായിരുന്നു. അഭയ കൊല്ലപ്പെട്ടതിന്‌ ശേഷം ആദ്യം പയസ്‌ ടെൻത്‌ കോൺവെന്റിലെത്തിയ അഗസ്‌റ്റിൻ കേസ്‌ സംബന്ധിച്ച നിർണായകമായ പല തെളിവുകളും നശിപ്പിച്ചുവെന്ന്‌ നേരത്തെ ആരോപണം ഉയർന്നിരുന്നു. പല തവണ ഇയാളെ സി.ബി.ഐ ഉദ്യോഗസ്ഥർ ചോദ്യം ചെയ്‌തിരുന്നു. സിസ്‌റ്റൻ അഭയ മരിച്ച സമയത്ത്‌ കോട്ടയം വെസ്‌റ്റ് പോലീസ്‌ സ്‌റ്റേഷനിൽ എ.എസ്‌.ഐ. ആയിരുന്നു അദ്ദേഹം. 75 വയസുളള അഗസ്‌റ്റിൻ കേസന്വേഷണത്തിന്റെ ഒരു ഘട്ടത്തിൽ മാപ്പു സാക്ഷിയാകാൻ തയ്യാറായിരുന്നു. പിന്നീട്‌ അദ്ദേഹം നിലപാടു് മാറ്റിയിരുന്നു. കേസന്വേഷണത്തിനിടെ അദ്ദേഹത്തിന്റെ മൊഴിയിൽ വൈരുദ്ധ്യം ഉണ്ടെന്ന്‌ സി.ബി.ഐ. സംഘം വ്യക്‌തമാക്കിയിരുന്നു. കോട്ടയം ചാലച്ചിറയ്‌ക്ക് സമീപം മകന്റെ വീടിന്‌ സമീപം ഞെരമ്പ്‌ മുറിച്ചാണ്‌ അദ്ദേഹം ആത്മഹത്യ ചെയ്‌തത്‌.
കേസിൽ അറസ്റ്റ് ചെയ്യപ്പെട്ട പ്രതികൾ
ഈ കൊലക്കേസുമായി ബന്ധപ്പെട്ട് 2008 നവംബർ 18-നു 2008 ഒക്‌ടോബർ 18, 19 തീയതികളിലായി ഫാ. തോമസ്‌ കോട്ടൂർ, ഫാ. ജോസ്‌ പൂതൃക്കയിൽ, സിസ്റ്റർ സെഫി എന്നീ മൂന്നു പേരെ സി.ബി.ഐ പ്രത്യേക സംഘം അറസ്‌റ്റു ചെയ്‌തു. അഭയ താമസിച്ചിരുന്ന പയസ്‌ ടെൻത്‌ കോൺവെന്റിനു സമീപത്തുനിന്നും സി.ബി.ഐ സംഘം കസ്‌റ്റഡിയിൽ എടുത്ത സഞ്‌ജു പി. മാത്യു എന്നയാൾ നൽകിയ മൊഴിയുടെ അടിസ്ഥാനത്തിലായിരുന്നു അറസ്‌റ്റ്. അറസ്റ്റ് ചെയ്ത മൂന്നു പ്രതികളേയും 2008 നവംബർ 19നു, കോടതിയിൽ ഹാജരാക്കുകയും, കോടതി പ്രതികൾക്ക് ജാമ്യം നിഷേധിച്ച് കൂടുതൽ ചോദ്യം ചെയ്യലിനായി സി.ബി.ഐ കസ്റ്റഡിയിൽ വിട്ടു കൊടുക്കുകയും ചെയ്തു. സി.ബി.ഐ ഇവരെ നുണ പരിശോധനക്ക് വിധേയരാക്കി.
ഫാ. തോമസ്‌ കോട്ടൂർ
സിസ്റ്റർ അഭയയെ കൊല്ലാൻ മുഖ്യ പങ്ക്‌ വഹിച്ച പ്രതി തോമസ് കോട്ടൂർ ആണെന്നാണ് സി.ബി.ഐയുടെ കണ്ടെത്തൽ. കൊലപാതകം, കൊല ചെയ്യാൻ പൊതുവായ ഉദ്ദേശ്യം എന്നീ വകുപ്പുകൾ അനുസരിച്ചുള്ള കുറ്റങ്ങളാണു സി.ബി.ഐ. ഇദ്ദേഹത്തിന്റെ മേൽ ചുമത്തിയിട്ടുള്ളത്‌. സിസ്റ്റർ അഭയയെ തലയ്‌ക്ക്‌ ആദ്യം അടിക്കുന്നത്‌ ഫാ. കോട്ടൂരാണെന്ന്‌ സി.ബി.ഐ ആരോപിക്കുന്നു. ഫാ. തോമസ്‌ കോട്ടൂര് ബി.സി.എം. കോളജിൽ സൈക്കോളജി വിഭാഗം അദ്ധ്യാപകനായിരുന്നു. അതിനുശേഷം അമേരിക്കയിലേക്കു പോയി. അറസ്റ്റ് ചെയ്യപ്പെടുമ്പോൾ ഫാ. തോമസ്‌ കോട്ടൂർ കോട്ടയം അതിരൂപതാ ചാൻസലറായി പ്രവർത്തിക്കുകയായിരുന്നു. ഇദ്ദേഹത്തിന് ജീവപര്യന്തം ശിക്ഷയാണ് കോടതി വിധിച്ചത്. കൂടാതെ 5 ലക്ഷം രൂപാ പിഴയും വിധിച്ചു. 2020 ഡിസംബർ 23നായിരുന്നു വിധി വന്നത്.
ഫാ. ജോസ്‌ പൂതൃക്കയിൽ
സിസ്റ്റർ അഭയയെ തലയ്‌ക്കടിക്കാൻ ഫാ. തോമസിന്‌ കൂട്ടുനിന്ന ഫാ. ജോസ്‌ പൂതൃക്കയിൽ രണ്ടാം പ്രതിയാണ്‌. കൊലപാതകത്തിൽ ഫാ. കോട്ടൂരിനോടൊപ്പം പങ്കാളിയായിയെന്നാണ് സി.ബി.ഐയുടെ കണ്ടെത്തൽ. നിലത്തുവീണ അഭയയെ കിണറ്റിലേക്കെറിയാൻ ഫാ. കോട്ടൂരിനോടൊപ്പം ഫാ. പൂതൃക്കയിലും കൂട്ടുനിന്നതായി സംശയിക്കുന്നു. സംഭവസ്ഥലത്തു നിന്ന്‌ ഫാ. കോട്ടൂരിനോടൊപ്പമാണ്‌ ഫാ. പൂതൃക്കയിലും പോയത്‌. അറസ്റ്റ് ചെയ്യപ്പെടുമ്പോൾ കാസർകോട്‌ ജില്ലയിലെ രാജപുരം സെന്റ്. പയസ്‌ ടെൻത്‌ കോളജിലെ പ്രിൻസിപ്പലും മലയാളം അദ്ധ്യാപകനുമായി പ്രവർത്തിക്കുകയായിരുന്നു ജോസ്‌ പൂതൃക്കയിൽ.
സിസ്റ്റർ സെഫി
സിസ്റ്റർ അഭയ കേസിൽ ഒന്നും രണ്ടും പ്രതികൾക്കൊപ്പം കുറ്റകൃത്യങ്ങളിൽ പങ്കുചേർന്ന വ്യക്തിയാണ്‌ സിസ്റ്റർ സെഫി സി.ബി.ഐ. ആരോപിക്കുന്നു. ഫാ. കോട്ടൂർ അഭയയുടെ തലക്കടിച്ചപ്പോൾ, രണ്ടാം പ്രതി ഫാ. പൂതൃക്കയിലിനോടൊപ്പം കുറ്റകൃത്യത്തിന്‌ സിസ്റ്റർ പ്രേരണ നൽകി. ഒന്നും രണ്ടും പ്രതികളെ ചോദ്യം ചെയ്‌തതിൽ നിന്നാണ് സിസ്റ്റർ സെഫിക്ക് കൊലയുമായി ബന്ധമുള്ള കാര്യം സിബിഐക്ക്‌ കണ്ടെത്താൻ കഴിഞ്ഞത്. . അറസ്റ്റ് ചെയ്യപ്പെടുമ്പോൾ സിസ്റ്റർ സെഫി തിരുവല്ല സെന്റ്‌ ജോസഫ്‌ കോൺവന്റിലെ അന്തേവാസിനിയായിരുന്നു.
2008
ജാമ്യാപേക്ഷ ഹൈക്കോടതി ജഡ്ജി ഹേമയുടെ പരിഗണനയിൽ. സി.ബി.ഐ-യുടെ വാദങ്ങൾ കേസ് നാൾവഴിയിൽ രേഖപ്പെടുത്തിയിട്ടുള്ളവയ്ക്ക് വിരുദ്ധമാണെന്ന് ജസ്റ്റീസ് ഹേമ നിരീക്ഷിക്കുന്നു. കേസ് സ്ഥലം മാറ്റണമെന്ന സി.ബി.ഐ-യുടെ ആവശ്യം ഹൈക്കോടതി തള്ളിക്കളയുന്നു. കേരളകൗമുദിപ്പത്രം വിവാദമുണർത്തിയ ഒരു മുഖപ്രസംഗം എഴുതുന്നു. പത്രത്തിനെതിരെ കോർട്ടലക്‌ഷ്യക്കേസ്.
2009
ജസ്റ്റീസ് ഹേമയുടെ ഉത്തരവുകൾ കേസിനെ സ്തംഭിപ്പിച്ചുവെന്നാരോപിച്ച്, സി.ബി.ഐ. ജസ്റ്റീസ് ബാസന്തിന്റെ ഏകാംഗ ബഞ്ചിനെ സമീപിക്കുന്നു. തനിക്ക് മാത്രമാണ് കേസിന്റെ മേൽനോട്ടമെന്ന് ജസ്റ്റീസ് ബസന്ത് ഉത്തരവിടുന്നു.
എല്ലാ ഹൈക്കോടതി ജഡ്ജിമാരും തുല്യരാണെന്നും മുന്തിയ ബെഞ്ചിനുമാത്രമേ തന്റെ തീരുമാനങ്ങളെ മരവിപ്പിക്കാൻ അധികാരമുള്ളു എന്നും വാദിച്ച്, ജസ്റ്റീസ് ബസന്തിന്റെ ഉത്തരവുകൾ അടുത്ത ദിവസം ജസ്റ്റീസ് ഹേമ തള്ളിക്കളയുന്നു. ജഡ്ജിമാരുടെ പരസ്യമായ തർക്കം മാധ്യമങ്ങളിലും, നിയമസമൂഹത്തിലും, പൊതുജനങ്ങൾക്കിടയിലും ചർച്ചാവിഷയമാകുന്നു. കേസിന്റെ മേൽനോട്ടത്തിൽ നിന്ന് ജസ്റ്റീസ് ബസന്ത് ഒഴിയുന്നു. നാർക്കോ സംബന്ധമായ മൂല-സി.ഡി.കൾ മുഖ്യ ജുഡീഷ്യൻ മജിസ്ട്റേറ്റിനു മുൻപാകെ. അവയെ സി.ഡി.ഏ.സി.യുടെ പരിഗണക്കയക്കുന്നു. 2009 ഫെബ്രുവരി 20: ജോമോൻ പുത്തൻപുരക്കലിന്റെ ആത്മകഥാപരമായ അഭയകേസ് ഡയറി പുറത്തിറങ്ങുന്നു.
2012
കൊലക്കേസിൽ കോട്ടയം ബി.സി.എം. കോളജിലെ മുൻ പ്രഫസർ ത്രേസ്യാമ്മയുടെ വെളിപ്പെടുത്തൽ പ്രകാരം കോട്ടയം അതിരൂപതയുടെ പ്രഥമ മെത്രാപ്പൊലീത്തയായിരുന്ന കുര്യാക്കോസ് കുന്നശ്ശേരിക്കു പങ്കുണ്ടെന്നു സി.ബി.ഐ. കോടതിയിൽ സത്യവാങ്മൂലം നൽകി.
2013
പ്രാഥമിക തെളിവുകൾ നശിപ്പിക്കപ്പെട്ടുവെന്ന് ചൂണ്ടിക്കാണിച്ച് മുൻ അന്വേഷണ ഉദ്യോഗസ്ഥൻ കെ.ടി. മൈക്കിൾ നൽകിയ ഹർജിയിയിൽ വാദം കേൾക്കവെ കേസ് തുടരന്വേഷണം നടത്തുവാൻ ഹൈക്കോടതി ഉത്തരവിട്ടു.
2018
രണ്ടാം പ്രതിയായ ഫാദർ ജോസ് പൂതൃക്കയലിനെ പ്രത്യേക സി.ബിഐ കോടതി പ്രതിപ്പട്ടികയിൽ നിന്നും ഒഴിവാക്കി.
2019
ഒന്നാം പ്രതിയുടേയും മൂന്നാം പ്രതിയുടേയും വിടുതൽ ഹർജി സുപ്രീം കോടതി തള്ളി.
2020
2020 ഡിസംബർ 22ന് തിരുവനന്തപുരം സിബിഐ കോടതി  പ്രതികളായ  ഫാദർ തോമസ് കോട്ടൂരും, സിസ്റ്റർ സെഫിയും  കുറ്റക്കാരാണെന്ന് പ്രഖ്യാപിച്ചു. 2020 ഡിസംബർ 23ന് ഈ കേസിലെ കോടതി വിധി വന്നു. ഒന്നാം പ്രതി ഫാദർ കോട്ടൂരിനും മൂന്നാം പ്രതി സിസ്റ്റർ സെഫിക്കും ജീവപര്യന്തം തടവും പിഴയുമാണ് വിധിച്ചത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ കൊലക്കേസുകൾ വർഗ്ഗം:1973-ൽ ജനിച്ചവർ വർഗ്ഗം:1992-ൽ മരിച്ചവർ വർഗ്ഗം:മാർച്ച് 27-ന് മരിച്ചവർ
വെന്തവെളിച്ചെണ്ണ
പരമ്പരാഗത രീതിയിൽ തേങ്ങാപ്പാൽ പിഴിഞ്ഞ്, തിളപ്പിച്ച് ജലാംശം വറ്റിച്ചുണ്ടാക്കുന്ന(ഹോട്ട് പ്രോസസ്) എണ്ണയാണ് വെന്തവെളിച്ചെണ്ണ അഥവാ ഉരുക്കു വെളിച്ചെണ്ണ. നാളികേരപ്പാലിൽ നിന്നും യന്ത്രസഹായത്താൽ ക്രീം വേർത്തിരിച്ച് നിർമ്മിക്കുന്ന (കോൾഡ് പ്രോസസ്) വെളിച്ചെണ്ണയാണ് വെർജിൻ ഓയിൽ എന്നറിയപ്പെടുന്നത്. തേങ്ങാപ്പാലിൽ നിന്നും നേരിട്ടുരുക്കി നിർമ്മിക്കുന്ന ഔധധമൂല്യമടങ്ങിയ വെളിച്ചെണ്ണ കുഞ്ഞുങ്ങളെ തേച്ചുകുളിപ്പിക്കാൻ ഉപയോഗിക്കാറുണ്ട്. ബോഡി ലോഷൻ, ഹെയർ ഓയൽ തുടങ്ങിയ സൗന്ദര്യ വർദ്ധക ഉത്പന്നങ്ങളുടെ പ്രധാന ചേരുവ കൂടിയാണ് വെന്ത വെളിച്ചെണ്ണ. വെർജിൻ ഓയിലിലെ മീഡിയം ചെയിൻ ഫാറ്റി ആസിഡുകൾ കരളിൽ നേരിട്ടെത്തി ഊർജ്ജമായി മാറുന്നുവെന്ന് വിദഗ്ദ്ധർ അഭിപ്രായപ്പെടുന്നു. ഇതിനുപുറമെ നിരവധ ആരോഗ്യകാരണങ്ങളാലും ഈ വെളിച്ചെണ്ണ ഉത്തമമാണ്. തേങ്ങാപാൽ യീസ്റ്റ് ഉപയോഗിച്ച് മൂന്നുദിവസം പുളിപ്പിച്ചെടുത്തും വെർജിൻ ഓയിൽ തയ്യാറാക്കാം.പുളിപ്പിച്ച തേങ്ങാപാലിൽനിന്നു വേർതിരിഞ്ഞുവരുന്ന എണ്ണ ചെറുതായി ചൂടാക്കി ഈർപ്പം നീക്കിയാണ് വ്യാവസായികാടിസ്ഥാനത്തിൽ ഉരുക്കുവെളിച്ചെണ്ണ ഇന്ന് തയ്യാറാക്കുന്നത്. ഫിലിപ്പീൻസ്, ഇന്തോനേഷ്യ എന്നീ രാജ്യങ്ങൾ വെർജിൻ ഓയിൽ ഉൽപ്പാദനത്തിലും കയറ്റുമതിയിലും ഏറെ മുന്നിലാണ്. ഫിലിപ്പീൻസിലെ ഇൻഡസ്ട്രി ബ്യൂറോ സ്റ്റാൻഡേർഡ് അനുസരിച്ച് വെർജിൻ ഓയിലിൽ ജലാംശം 20 ശതമാനത്തിൽ കൂടാനോ കൃത്രിമ ചേരുവകൾ ചേർക്കാനോ പാടില്ല. തേങ്ങയുടെ രുചിയും മണവും ഉരുക്കുവെളിച്ചെണ്ണയ്ക്ക് നിർബന്ധമാണ്.
അവലംബം
വർഗ്ഗം:തേങ്ങ കൊണ്ട് ഉണ്ടാക്കുന്ന ഭക്ഷ്യവസ്തുക്കൾ വർഗ്ഗം:എണ്ണകൾ
സെങ്കടൽ
ലീന മണിമേഖലൈ രചനയും സംവിധാനവും നിർവ്വഹിച്ച്, 2011ൽ പുറത്തിറങ്ങിയ സ്വതന്ത്ര തമിഴ് സിനിമയാണ് സെങ്കടൽ (English: Dead Sea). സി. ജെറോൾഡ്, ആന്റണി താസൻ, ജെസുതാസൻ എന്നിവർ ചേർന്നാണ് സെങ്കടലിന്റെ രചന നിർവ്വഹിച്ചത്. ജാനകി ശിവകുമാർ നിർമ്മാണവും എൽ.വി. ഗണേശൻ സംഗീതവും എം.ജെ. രാധാകൃഷ്ണൻ ഛായാഗ്രഹണവും ശ്രീകർ പ്രസാദ് എഡിറ്റിംങ്ങും നിർവ്വഹിച്ചു. ഈ സിനിമ തുടക്കത്തിൽ സെൻട്രൽ സെൻസർ ബോർഡ് നിരോധിച്ചെങ്കിലും ന്യൂ ഡൽഹിയിലെ അപ്പീലേറ്റ് ട്രിബ്യൂണൽ അഥോറിറ്റിയുടെ വിധിക്കുശേഷം (സി.ബിഎഫ്.എസി) 2011 ജൂലൈ മാസത്തിൽ റിലീസ് ചെയ്തു..
വെൽക്കം ടു കൊടൈകനാൽ
അനിൽ ബാബുവിന്റെ സംവിധാനത്തിൽ ജഗദീഷ്, സിദ്ദിഖ്, സായി കുമാർ എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് വെൽകം ടു കൊടൈകനാൽ. ജെമി മൂവീസിന്റെ ബാനറിൽ ഹമീദ് നിർമ്മിച്ചിരിക്കുന്ന ഈ ചിത്രം പ്രതീക്ഷാ പിൿചേഴ്‌സ് ആണ് വിതരണം ചെയ്തത്. ഈ ചിത്രത്തിന്റെ കഥ ആശാമാത്യുവിന്റേതാണ്‌. തിരക്കഥ, സംഭാഷണം എന്നിവ നിർവ്വഹിച്ചത് കലൂർ ഡെന്നീസ് ആണ്.
പുറത്തേക്കുള്ള കണ്ണികൾ
വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
കെഡിഇമൾട്ടിമീഡിയ
3 }}
ശബ്ദ, ചലച്ചിത്രാവശ്യങ്ങൾക്കുള്ള കെഡിഇ സോഫ്റ്റ്‌വെയർ പാക്കേജാണ് കെഡിഇമൾട്ടിമീഡിയ.
ഡ്രാഗൺ പ്ലെയർ
കെഡിഇ പണിയിടത്തിനായുള്ള ലളിതമായൊരു ചലച്ചിത്ര ദർശിനിയാണ് ഡ്രാഗൺ പ്ലെയർ. കെഡിഇ 3ലുണ്ടായിരുന്ന മീഡിയ പ്ലെയറായ കോഡീന്റെ പിന്തുടർച്ചയായാണ് ഡ്രാഗൺ പ്ലെയർ വികസിപ്പിച്ചെടുത്തത്. കോഡീൻ നിർമ്മിച്ചതും വികസിപ്പിച്ചതും മാക്സ് ഹൊവലായിരുന്നു. എന്നാൽ കെഡിഇ എസ്‌സി 4നു വേണ്ടി ഡ്രാഗൺ പ്ലെയർ വികസിപ്പിക്കുന്നത് ഇയാൻ മൺറോ ആണ്. നിരവധി മൾട്ടിമീഡിയ ചട്ടക്കൂടുകളെ ഒരുമിപ്പിക്കുന്ന ഫോണോൺ ആണ് ഡ്രാഗൺ പ്ലയർ ഉപയോഗിക്കുന്നത്. പിന്തുണക്കുന്ന ചട്ടകൂടുകൾക്ക് പ്രവർത്തിപ്പിക്കാവുന്ന എല്ലാ ഫയലുകളെയും ഫോനോണും പിന്തുണക്കും. 8.04 പതിപ്പ് മുതൽ കുബുണ്ടുവിന്റെ സ്വതേയുള്ള മീഡിയ പ്ലെയർ ഡ്രാഗൺ പ്ലെയർ ആണ്.
പുറത്തേക്കുള്ള കണ്ണികൾ
വർഗ്ഗം:കെ.ഡി.ഇ
വിൻഡോസ് 8
മൈക്രോസോഫ്റ്റ് പേഴ്സണൽ കമ്പ്യൂട്ടറുകൾക്കും ലാപ്‌ടോപ്പ്, ടാബ് ലെറ്റ് കമ്പ്യൂട്ടറുകൾ, മീഡിയ സെന്റർ കമ്പ്യൂട്ടറുകൾ എന്നിവക്കു വേണ്ടി നിർമ്മിച്ച ഒരു ഓപ്പറേറ്റിങ് സിസ്റ്റമാണ് വിൻഡോസ് 8. ഇത് വിൻഡോസ് എൻടി കുടുംബത്തിന്റെ ഭാഗമായി പുറത്തിറക്കി. പേഴ്‌സണൽ കമ്പ്യൂട്ടറുകൾക്ക് മീഡിയ ടാബ്‌ലറ്റുകളുടെ സവിശേഷതകൾ ഇതിലൂടെ സാധ്യമാക്കുന്നു. ഒരേ സമയം തന്നെ ടച്ച് സ്‌ക്രീൻ, കീബോർഡ്-മൗസ് എന്നീ സൗകര്യങ്ങൾ ഉപയോഗിക്കാനുതകുന്ന രീതിയിലാണ് ഈ സോഫ്റ്റ്വെയറിന്റെ രൂപകൽപ്പന. ഈ ഉൽ‌പ്പന്നം 2012 ഓഗസ്റ്റ് 1 ന്‌ ഉൽ‌പാദനം തുടങ്ങുകയും 2012 ഒക്ടോബർ‌ 26 ന്‌ റീട്ടെയിൽ വിൽ‌പനയ്ക്കും പുറത്തിറക്കി. വിൻഡോസ് 7 ന്റെ പിൻഗാമിയാണിത്.
ടാബ്‌ലെറ്റുകളിൽ ഉപയോക്തൃ അനുഭവം മെച്ചപ്പെടുത്തുന്നതിനായി വിൻഡോസ് 8 ഓപ്പറേറ്റിംഗ് സിസ്റ്റത്തിന്റെ പ്ലാറ്റ്‌ഫോമിലും ഉപയോക്തൃ ഇന്റർഫേസിലും വലിയ മാറ്റങ്ങൾ അവതരിപ്പിച്ചു, വിൻഡോസ് ഇപ്പോൾ ആൻഡ്രോയിഡ്, ഐഒഎസ് എന്നിവയുൾപ്പെടെയുള്ള മൊബൈൽ ഓപ്പറേറ്റിംഗ് സിസ്റ്റങ്ങളുമായി മത്സരിക്കുന്നു.
പ്രത്യേകിച്ചും, ഈ മാറ്റങ്ങളിൽ മൈക്രോസോഫ്റ്റിന്റെ "മെട്രോ" ഡിസൈൻ ഭാഷയെ അടിസ്ഥാനമാക്കിയുള്ള ഒരു ടച്ച് ഒപ്റ്റിമൈസ് ചെയ്ത വിൻഡോസ് ഷെൽ, സ്റ്റാർട്ട് സ്ക്രീൻ (ഇത് ടൈലുകളുടെ ഒരു ഗ്രിഡിൽ പ്രോഗ്രാമുകളും ചലനാത്മകമായി അപ്‌ഡേറ്റ് ചെയ്ത ഉള്ളടക്കവും പ്രദർശിപ്പിക്കുന്നു), "ആപ്ലിക്കേഷനുകൾ" വികസിപ്പിക്കുന്നതിനുള്ള ഒരു പുതിയ പ്ലാറ്റ്ഫോം. ടച്ച്‌സ്‌ക്രീൻ ഇൻപുട്ട്, ഓൺലൈൻ സേവനങ്ങളുമായുള്ള സംയോജനം (ഉപകരണങ്ങൾക്കിടയിൽ അപ്ലിക്കേഷനുകളും ക്രമീകരണങ്ങളും സമന്വയിപ്പിക്കാനുള്ള കഴിവ് ഉൾപ്പെടെ), പുതിയ സോഫ്റ്റ്വെയർ ഡൗൺലോഡുചെയ്യുന്നതിനും വാങ്ങുന്നതിനുമുള്ള ഓൺലൈൻ വിതരണമായ വിൻഡോസ് സ്റ്റോർ അവതരിപ്പിച്ചു. വിൻഡോസ് 8 യുഎസ്ബി 3.0, അഡ്വാൻസ്ഡ് ഫോർമാറ്റ് ഹാർഡ് ഡ്രൈവുകൾ, ഫീൽഡ് കമ്മ്യൂണിക്കേഷൻസിന് സമീപം, ക്ലൗഡ് കമ്പ്യൂട്ടിംഗ് എന്നിവയ്ക്കുള്ള പിന്തുണ ചേർത്തു. ബിൽറ്റ്-ഇൻ ആന്റിവൈറസ് സോഫ്റ്റ്വെയർ, മൈക്രോസോഫ്റ്റ് സ്മാർട്ട്സ്ക്രീൻ ഫിഷിംഗ് ഫിൽട്ടറിംഗ് സേവനവുമായുള്ള സംയോജനം, യുഇഎഫ്ഐ ഫേംവെയറുള്ള പിന്തുണയുള്ള ഉപകരണങ്ങളിൽ മാൽവെയറിനെതിരെയുള്ള യുഇഎഫ്ഐ സെക്യുർ ബൂട്ട് പിന്തുണ എന്നിവ പോലുള്ള അധിക സുരക്ഷാ സവിശേഷതകൾ അവതരിപ്പിച്ചു.
വിൻഡോസ് 8 സമ്മിശ്ര പ്രതികരണങ്ങളോടെ പുറത്തിറക്കി. ടച്ച്സ്ക്രീൻ ഉപകരണങ്ങളുടെ പ്രകടന മെച്ചപ്പെടുത്തലുകൾ, സുരക്ഷാ മെച്ചപ്പെടുത്തലുകൾ, മെച്ചപ്പെട്ട പിന്തുണ എന്നിവയ്ക്കുള്ള പ്രതികരണം പോസിറ്റീവ് ആണെങ്കിലും, ഓപ്പറേറ്റിംഗ് സിസ്റ്റത്തിന്റെ പുതിയ ഉപയോക്തൃ ഇന്റർഫേസ് ആശയക്കുഴപ്പമുണ്ടാക്കാനും പഠിക്കാൻ പ്രയാസമുണ്ടെന്നും പരക്കെ വിമർശിക്കപ്പെട്ടു, പ്രത്യേകിച്ചും ടച്ച് സ്ക്രീനിനു പകരമായി കീബോർഡും മൗസും ഉപയോഗിക്കുമ്പോൾ. ഈ പോരായ്മകൾക്കിടയിലും, 60 ദശലക്ഷം വിൻഡോസ് 8 ലൈസൻസുകൾ 2013 ജനുവരിയിൽ വിറ്റു, അതിൽ പുതിയ പിസികൾക്കായി ഒഇഎമ്മുകളുടെ നവീകരണവും വിൽപ്പനയും ഉൾപ്പെടുന്നു.
മൈക്രോസോഫ്റ്റ് വിൻഡോസ് 8.1 2013 ഒക്ടോബറിൽ പുറത്തിറക്കി, വിൻഡോസ് 8 ന്റെ ചില വശങ്ങളെ അഭിസംബോധന ചെയ്ത് അവലോകകരും ആദ്യകാല സ്വീകർത്താക്കളും വിമർശിക്കുകയും ഓപ്പറേറ്റിംഗ് സിസ്റ്റത്തിന്റെ വിവിധ വശങ്ങളിൽ കൂടുതൽ മെച്ചപ്പെടുത്തലുകൾ ഉൾപ്പെടുത്തുകയും ചെയ്തു. 2015 ജൂലൈയിൽ വിൻഡോസ് 8 നെ തുടർന്ന് വിൻഡോസ് 10 വലിയ വിജയം നേടുകയുണ്ടായി. 2016 ജനുവരി 12 മുതൽ വിൻഡോസ് 8 ആർ‌ടി‌എമ്മിനായി(RTM) പിന്തുണയും അപ്‌ഡേറ്റുകളും നൽകുന്നത് മൈക്രോസോഫ്റ്റ് നിർത്തിവച്ചു, കൂടാതെ സർവ്വീസ് പാക്കുകളെ സംബന്ധിച്ച മൈക്രോസോഫ്റ്റ് ലൈഫ് സൈക്കിൾ പോളിസികൾക്ക് പിന്തുണ നിലനിർത്തുന്നതിനും കൂടുതൽ അപ്‌ഡേറ്റുകൾ സ്വീകരിക്കുന്നതിനും വിൻഡോസ് 8.1 ഇൻസ്റ്റാൾ ചെയ്തിരിക്കണം. വിൻഡോസ് സെർവർ 2012, വിൻഡോസ് എംബഡഡ് 8 സ്റ്റാൻഡേർഡ് എന്നിവയ്ക്കുള്ള പിന്തുണ 2020 ജനുവരി 31 ന് അവസാനിച്ചു. 2020 സെപ്റ്റംബറോടെ വിപണി വിഹിതം 1.07 ശതമാനമായി കുറഞ്ഞു.
പുറത്തേയ്ക്കുള്ള കണ്ണികൾ
വർഗ്ഗം:ഓപ്പറേറ്റിങ് സിസ്റ്റങ്ങൾ വർഗ്ഗം:മൈക്രോസോഫ്റ്റ്‌ വിൻഡോസ്‌
ഏകപദം
ഗണിതശാസ്ത്രത്തിൽ, ഒരു പദം മാത്രമുള്ള ബീജീയവ്യജ്ഞകത്തേയാണ് ഏകപദം എന്നുപറയുന്നത്. ഒന്നോ അതിലധികമോ അക്കങ്ങളുടേയോ, സ്ഥിരാങ്കങ്ങളുടേയോ, ചരങ്ങളുടേയോ, അവയുടെ ധനപൂർണ്ണസംഖ്യാകൃതികളുടേയോ ഗുണനഫലമായി മാത്രം ലഭിക്കുന്ന ഒരു വ്യഞ്ജകം (Expression) ആണ് ഒരു ‍പദമായി (Term) പരിഗണിക്കുന്നത്.
ഉദാഹരണങ്ങൾ: മുകളിൽ അവസാനത്തെത് സങ്കീർണ്ണസംഖ്യ ഗുണാങ്കമായുള്ള ഒരു ഏകപദമാണ്.
എന്നാൽ താഴെപ്പറയുന്ന വ്യഞ്ജകങ്ങൾ ഏകപദങ്ങളല്ല:
ഒന്നിലധികം ഏകപദങ്ങളുടെ തുകയായുള്ള വ്യഞ്ജകം ബഹുപദം (Polynomial) എന്നറിയപ്പെടുന്നു.
വർഗ്ഗം:ഗണിതം
റാമോജി ഫിലിം സിറ്റി
ലോകത്തിലെ തന്നെ ഏറ്റവും വലിയ ചലച്ചിത്ര സ്റ്റുഡിയോ സമുച്ചയമാണു റാമോജി ഫിലിം സിറ്റി. ഏകദേശം 2000 ഏക്കർ (8.1 km2) സ്ഥലത്താണ് ഇത് സ്ഥിതി ചെയ്യുന്നത്. ഹൈദരാബാദിലെ വിജയവാഡയിൽ ഹയാത്നഗർ എന്ന സ്ഥലത്ത് സ്ഥിതി ചെയ്യുന്ന റാമോജി ഫിലിം സിറ്റി ഒരു വിനോദസഞ്ചാര കേന്ദ്രം കൂടിയാണ്.
ചരിത്രം
റാമോജി ഗ്രൂപ്പിന്റെ തലവനും, ചലച്ചിത്ര നിർമ്മാതാവുമായ റാമോജി റാവുവാണ് ഇങ്ങനെ ഒരു സൗകര്യം 1996-ൽ ഒരുക്കുന്നത്. റാമോജി റാവുവിന്റെ ഉടമസ്ഥതയിലുള്ള ഉഷാ കിരൺ മൂവീസ് എന്ന ചലച്ചിത്ര കമ്പനി ഇന്ത്യൻ ചലച്ചിത്രങ്ങളിൽ ചെലുത്തിയ സ്വാധീന്യത്തിന്റെ അനന്തരഫലമാണ് ഇങ്ങനെ ഒരു ഫിലിം സിറ്റി തുടങ്ങാൻ പ്രേരിതമായത്. ഉഷാ കിരൺ മൂവിസ് എന്ന ചലച്ചിത്ര കമ്പനി ഏകദേശം 80-ഓളം ചലച്ചിത്രങ്ങൾ ,ഹിന്ദി, മലയാളം, തെലുഗു, തമിഴ്, കന്നട, മറാത്തി, ബംഗാളി തുടങ്ങിയ ഭാഷകളിൽ നിർമ്മിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ആന്ധ്രാപ്രദേശിലെ വിനോദസഞ്ചാരകേന്ദ്രങ്ങൾ
കളമശ്ശേരി നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് കളമശ്ശേരി നിയോജകമണ്ഡലം. കണയന്നൂർ താലൂക്കിൽ ഉൾപ്പെടുന്ന കളമശ്ശേരി നഗരസഭ ,ഏലൂർ നഗരസഭഎന്നിവയും പരവൂർ താലൂക്കിൽ ഉൾപ്പെടുന്ന ആലങ്ങാട്, കടുങ്ങല്ലൂർ, കുന്നുകര, കരുമാല്ലൂർ എന്നീ പഞ്ചായത്തുകളും അടങ്ങിയതാണ് കളമശ്ശേരി നിയമസഭാമണ്ഡലം. . 2011 മുതൽ ഇന്ത്യൻ യൂണിയൻ മുസ്ലിം ലീഗിന്റെ വി.കെ. ഇബ്രാഹിംകുഞ്ഞാണ് ഈ മണ്ഡലത്തെ നിയമസഭയിൽ പ്രതിനിധീകരിക്കുന്നത്. <mapframe width="300" height="300" text="കളമശ്ശേരി നിയമസഭാമണ്ഡലം" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q16134141 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ
പകർപ്പവകാശ നിയമം, 1957 (ഇന്ത്യ)
1957-ൽ നിലവിൽ വന്നതും 1983, 1984, 1992, 1994, 1999, 2012 എന്നീ വർഷങ്ങളിൽ ഭേദഗതി വരുത്തിയിട്ടുള്ളതുമായ പകർപ്പവകാശ നിയമമാണ് ഇന്ത്യയുടെ പകർപ്പവകാശ നിയമം എന്നറിയപ്പെടുന്നത്. ഇത് 1911-ൽ ബ്രിട്ടീഷ് ഭരണകാലത്ത് നിലവിലുണ്ടായിരുന്ന, പകർപ്പവകാശ നിയമത്തെ അടിസ്ഥാനമാക്കിയുള്ളതും, 1956-ലെ അമേരിക്കൻ ഐക്യനാടുകളിലെ പകർപ്പവകാശ നിയമത്തിൽ നിന്നും കടംകൊണ്ടിട്ടുള്ളതുമാകുന്നു.
പകർപ്പവകാശം
(വകുപ്പ് 14 )
പകർപ്പവകാശം എന്നാൽ, ഒരു സൃഷ്ടി, ഏതു മാദ്ധ്യമത്തിലും സൂക്ഷിയ്ക്കാനും, പുന സൃഷ്ടിക്കാനും, പകർപ്പുകൾ പ്രസിദ്ധീകരിക്കുവാനും, പൊതുജനമധ്യേ പ്രദർശിക്കാനും, ചലച്ചിത്രമോ ശബ്ദരേഖയോ ഇതര കലാരൂപത്തിലോ ആയി രൂപാന്തരം ചെയ്യുവാനും, കമ്പ്യൂട്ടർ പ്രോഗ്രാമുകളുടെ കാര്യത്തിൽ വിൽക്കുവാനും വാടകക്കുനൽകുവാനും കൂടിയുള്ള, തനിയവകാശമാണ്.
പകർപ്പവകാശം ബാധകമായ സൃഷ്ടികൾ
(വകുപ്പ് 13)
രചിക്കുമ്പോഴോ, പ്രസിദ്ധീകരിക്കുമ്പോഴോ, സ്രഷ്ടാവ്, ഇന്ത്യൻ പൗരനോ, ഇന്ത്യയിലെ സ്ഥിരവാസിയോ ആയിരുന്നു എങ്കിൽ,അത്തരം മൌലികമായ ലിഖിതസൃഷ്ടികൾ, നാടകാ‍വിഷ്കാരങ്ങൾ, സംഗീതകൃതികൾ, ശബ്ദലേഖകൾ, മറ്റുകലാസൃഷ്ടികൾ എന്നിവയ്ക്ക് പകർപ്പവകാശം സംരക്ഷിക്കപ്പെട്ടിരിക്കുന്നു.
പകർപ്പവകാശം ബാധകമല്ലാത്തവ
(വകുപ്പ് 13, 15, 16, 40, 41)
കൂടുതൽ അറിവിന്
വർഗ്ഗം:ഇന്ത്യയിലെ പകർപ്പവകാശ നിയമങ്ങൾ വർഗ്ഗം:ഇന്ത്യയിലെ നിയമങ്ങൾ
ക്രിസ്തുവിന്റെ ആറാം തിരുമുറിവ്
1986-ൽ അവതരിപ്പിക്കപ്പെട്ട ഒരു മലയാളനാടകമാണ് ക്രിസ്തുവിന്റെ ആറാം തിരുമുറിവ്. മലയാളം തീയേറ്റർ ആക്ടിവിസ്റ്റായിരുന്ന പി.എം. ആന്റണി കസൻ‌ദ്സക്കിസിന്റെ ക്രിസ്തുവിന്റെ അന്ത്യപ്രലോഭനം എന്ന കൃതിയെ ആധാരമാക്കിയാണ് ഈ നാടകത്തിന്റെ രചനയും സംവിധാനവും നിർവഹിച്ചത്.
സൂര്യകാന്തി തിയറ്റേഴ്​സിന്റെ ബാനറിൽ അവതരിപ്പിക്കപ്പെട്ട നാടകം ക്രൈസ്തവ സഭകളുടെ ശക്തമായ പ്രതിഷേധത്തിനു കാരണമാവുകയും സർക്കാർ ഡ്രമാറ്റിക് പെർഫോമൻസ് ആക്റ്റ് പ്രകാരം നാടകം നിരോധിക്കുകയും ചെയ്തു. വിവാദത്തെത്തുടർന്ന് ആവിഷ്‌കാര സ്വാതന്ത്ര്യത്തെപ്പറ്റിയുളള ചർച്ചകൾ കേരളത്തിൽ ആദ്യമായി സജീവമായി. 1986-ൽ ആലപ്പുഴയിലെ ഏതാനും അരങ്ങുകൾക്കുശേഷം തൃശൂർ നഗരത്തിൽ അവതരിപ്പിക്കാനിരിക്കെയാണ് സഭ പ്രതിഷേധവുമായി രംഗത്തിറങ്ങിയത്.
വിമോചന സമരത്തിന് ശേഷം സഭ കേരളത്തിന്റെ സാമൂഹ്യ ജീവിതത്തിൽ ഏറ്റവും ശക്തമായ ഇടപ്പെട്ട സന്ദർഭം കൂടിയായിരുന്നു ഇത്.നാടകം പത്തിലേറെ അരങ്ങുകളിൽ ബുക്ക് ചെയ്തിരുന്നു. കോടതി ആദ്യം നാടകത്തിനനുകൂലമായ വിധിയാണ് പുറപ്പെടുവിച്ചത്. മൂന്നിടത്ത് നാടകം കളിക്കാൻ അനുമതി കിട്ടി. ആലപ്പുഴയിൽ സുഗതൻ സ്മാരക ഹാളിലും, വലപ്പാട്ടും, തൃശൂരിലും നാടകം കളിക്കാനായി. പക്ഷെ സഭയും പളളിക്കാരും പ്രതിഷേധവും പ്രകടനവുമൊക്കെ സംഘടിപ്പിച്ചു. ക്രമസമാധാനം തകരുമെന്നു പറഞ്ഞു നാടകം കളിക്കുന്ന ജില്ലയിലെ ഡെപ്യൂട്ടി കളക്ടർമാർ നാടകം നിരോധനം ഏർപ്പെടുത്തി. അടുത്ത ജില്ലയിൽ പോകുമ്പോൾ അവിടെയും നിരോധനം. ഇങ്ങനെ ആലപ്പുഴയൊഴിച്ച് കേരളം മൊത്തത്തിൽ നാടകം നിരോധിക്കപ്പെട്ടു. മഹാരാഷ്ട്രയിലെ മലയാളികൾ അവിടെ നാടകം അവതരിപ്പിക്കാൻ ക്ഷണിച്ചെങ്കിലും കന്യസ്ത്രീകളും അച്ചൻമാരും നാടകത്തിനെതിരെ രംഗത്തെത്തിയതിനെ തുടർന്ന് അവിടെയും നിരോധിക്കപ്പെട്ടു.
സംഘാടകർ ബോംബെ ഹൈക്കോടതിയെയും പിന്നീട് സുപ്രീം കോടതിയെയും സമീപിച്ചു. ഇന്ത്യ മുഴുവൻ നിരോധനമായിരുന്നു സുപ്രീം കോടതി വിധി. നാടകത്തിൽ യേശുക്രിസ്തു മഗ്ദലന മറിയത്തെ പ്രേമിച്ചിരുന്നതായുള്ള വ്യാഖ്യാനം സഭാവിശ്വാസത്തിന് എതിരാണെന്നു പറഞ്ഞായിരുന്നു പ്രതിഷേധം. നാടകം നിരോധിക്കണമെന്നാവശ്യപ്പെട്ട് ആർച്ച് ബിഷപ്പ് മാർ ആർച്ച് ബിഷപ്പ് മാർ ജോസഫ് കുണ്ടുകുളത്തിന്റെ നേതൃത്വത്തിൽ പ്രതിഷേധറാലിയും തൃശൂരിൽ നടത്തി. സമരം വ്യാപകമായപ്പോൾ സർക്കാർ നാടകം നിരോധിച്ചു. ആവിഷ്കാര സ്വാതന്ത്ര്യത്തെക്കുറിച്ചുള്ള ഏറ്റവും ഗൗരവതരമായ ചർച്ച ഉയർന്നുവരാൻ ഇടയാക്കിയതും ആറാം തിരുമുറിവിന്റെ നിരോധനമായിരുന്നു. ആവിഷ്കാര സ്വാതന്ത്യ കൺവൻഷൻ തൃശൂർ തേക്കിൻകാട് മൈതാനിയിൽ സംഘടിപ്പിച്ചതും ഇതേത്തുടർന്നായിരുന്നു. ഗദ്ദർ ഉൾപ്പെടെ ഇന്ത്യയിലെ പ്രമുഖ പോരാളികളും സാംസ്കാരിക പ്രവർത്തകരും ഈ കൺവൻഷനിൽ പങ്കെടുത്തു. തിരുമുറിവ് നാടക വിവാദം പ്രമേയമാക്കി ജോസ് ചിറമ്മലാണ് "കുരിശിന്റെ വഴി" എന്ന തെരുവുനാടകവുമായി രംഗത്തു വന്നത്. ഇത് സാമുദായിക മൈത്രിയെ ഹനിക്കുന്നതാണെന്ന് പറഞ്ഞ് നാടക പ്രവർത്തകരെ പൊലീസ് അറസ്റ്റ് ചെയ്തു.
വിവാദകാരണം
ക്രൈസ്തവർ ക്രിസ്തുവിന്റെ ശരീരത്തിൽ അഞ്ചു തിരുമുറിവുകൾ ഉണ്ടെന്നു വിശ്വസിക്കുന്നു. എന്നാൽ നാടകത്തിൽ ക്രിസ്തുവിന്റെ ഹൃദയത്തിലും ഒരു മുറിവ് സംഭവിച്ചെന്നും അങ്ങനെ ആറ് മുറിവുകൾ ക്രിസ്തുവിന്റെ ശരീരത്തിലുണ്ടെന്നു നാടകത്തിൽ വ്യഖ്യാനിക്കുന്നു. ഇതാണ് വിവാദകാരണമായി മാറിയത്.
നാടകത്തിന്റെ ചുവർ പരസ്യങ്ങൾ
കേരളത്തിലങ്ങോളമിങ്ങോളം നാടകത്തെക്കുറിച്ചുള്ള ചുവർ പരസ്യങ്ങൾ റിഹേഴ്​സൽ കാലത്തേ നാടകത്തെ ശ്രദ്ധേയമാക്കി ''ദൈവ പുത്രനല്ലാത്ത യേശു ഒറ്റുകാരനല്ലാത്ത ജൂദാസ് വേശ്യയല്ലാത്ത മറിയം കൊളളക്കാരനല്ലാത്ത ബറാബാസ്'' എന്നായിരുന്നു നാടകത്തെക്കുറിച്ചുളള പരസ്യവാചകം.
അവലംബം
വർഗ്ഗം:ആവിഷ്കാര സ്വാതന്ത്ര്യം
പറവൂർ ടി.കെ. നാരായണപിള്ള
തിരു-കൊച്ചി സംസ്ഥാനത്തിലെ ആദ്യത്തെ മുഖ്യമന്ത്രിയും തിരുവിതാംകൂറിലെ അവസാനത്തെ പ്രധാനമന്ത്രിയും ആയിരുന്നു പറവൂർ ടി.കെ എന്നറിയപ്പെട്ടിരുന്ന പറവൂർ ടി.കെ.നാരായണപിള്ള. മികച്ച അഭിഭാഷകനും സംഘാടകനും കൂടിയായിരുന്ന ഇദ്ദേഹം സ്വതന്ത്രകാഹളം, അരുണോദയം എന്നീ പത്രങ്ങളുടെ നടത്തിപ്പിലും പങ്കാളിയായിരുന്നു.
ജീവിതരേഖ
1890-ൽ വടക്കൻ പറവൂരിനടുത്തുള്ള കരുമാലൂരിൽ പ്രസിദ്ധമായ താഴത്തുവീട്ടിൽ കുടുംബത്തിൽ മാധവിയമ്മയുടെയും ചേരാനല്ലൂർ കൃഷ്ണൻ കർത്താവിന്റെയും മകനായി ജനിച്ചു.1911-ൽ ആലുവാ യു. സി. കോളേജിൽ നിന്നും ബി. എ. പരീക്ഷ വിജയിച്ചു. തിരുവനന്തപുരം ലോ കോളജിൽനിന്നും നിയമ ബിരുദം നേടിയ ഇദ്ദേഹം ദീർഘകാലം തിരുവനന്തപുരം കോടതിയിൽ അഭിഭാഷകനായി പ്രവർത്തിച്ചിരുന്നു. 1971 ജുൺ 8-ന് കരുമാലൂരിലെ സ്വവസതിയിൽ വച്ച് ടി.കെ. നാരായണപിള്ള നിര്യാതനായി. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.
രാഷ്ടീയ ജീവിതം
1920-ൽ ഇന്ത്യൻ നാഷണൽ കോൺഗ്രസ്സിൽ അംഗമായ ഇദ്ദേഹം 1924-ൽ ഇന്ത്യൻ നാഷണൽ കോൺഗ്രസിന്റെ പറവൂർ താലൂക്ക് പ്രസിഡണ്ടായും 1932-ൽ തിരു-കൊച്ചി സെക്രട്ടറിയായും 1938-ൽ പ്രസിഡണ്ടായും തെരഞ്ഞെടുക്കപ്പെട്ടു. മഹാത്മാഗാന്ധി ആരംഭിച്ച നിസ്സഹകരണപ്രസ്ഥാനം, വിദേശവസ്ത്രബഹിഷ്കരണം, മദ്യവർജ്ജനപ്രസ്ഥാനം തുടങ്ങിയ പരിപാടികളിൽ സജീവമായി പങ്കെടുത്തു. കേരളാ പ്രദേശ് കോൺഗ്രസ് കമ്മിറ്റിയിലും അഖിലേന്ത്യാ കോൺഗ്രസ് കമ്മിറ്റിയിലും അംഗമായിരുന്നു. 1938-ൽ തിരുവിതാംകൂർ സ്റ്റേറ്റ് കോൺഗ്രസ് രൂപീകരിക്കപ്പെട്ടപ്പോൾ അതിലെ പ്രവർത്തകസമിതി അംഗമായി തെരഞ്ഞെടുക്കപ്പെട്ട നാരായണപിള്ള പില്ക്കാലത്ത് അതിന്റെ സെക്രട്ടറിയായും സേവനമനുഷ്ഠിച്ചിട്ടുണ്ട്. രാഷ്ട്രീയ ജീവിതത്തിനിടയ്ക്ക് പലതവണ അറസ്റ്റും ജയിൽവാസവും അനുഭവിച്ചു. പ്രായപൂർത്തി വോട്ടവകാശത്തിന്റെ അടിസ്ഥാനത്തിൽ തിരുവിതാംകൂറിൽ നടന്ന ആദ്യത്തെ തെരഞ്ഞെടുപ്പിൽ പറവൂർ നിയോജകമണ്ഡലത്തിൽ നിന്നും എതിരില്ലാതെ തെരഞ്ഞെടുക്കപ്പെട്ടു. പാർട്ടിക്കുള്ളിലെ അഭിപ്രായ ഭിന്നതകൾ മൂലം 1948 ഒ. 18-ന് പട്ടം എ. താണുപിള്ള പ്രധാനമന്ത്രിസ്ഥാനം രാജിവച്ചതിനെത്തുടർന്ന് നാരായണപിള്ളയുടെ നേതൃത്വത്തിലുള്ള പുതിയ മന്ത്രിസഭ അധികാരമേറ്റു. 1949 ജൂല. 1-ന് തിരു-കൊച്ചി സംസ്ഥാനം നിലവിൽവന്നപ്പോൾ സംസ്ഥാനത്തിലെ മുഖ്യമന്ത്രിയായി ഇദ്ദേഹം സ്ഥാനമേറ്റു. 1951 ഫെ. 24-ന് ടി.കെ. മുഖ്യമന്ത്രി സ്ഥാനം രാജിവച്ചു. സി. കേശവന്റെ നേതൃത്വത്തിലുള്ള അടുത്ത മന്ത്രിസഭയിലും ഇദ്ദേഹം അംഗമായിരുന്നു. 1952-ലെ ലോക്സഭാ തെരഞ്ഞെടുപ്പിൽ നെടുമങ്ങാട് (ഇന്നത്തെ ചിറയിൻകീഴ്) നിയോജകമണ്ഡലത്തിൽ നിന്നും മത്സരിച്ച ടി.കെ. പരാജയപ്പെട്ടു.
പുറത്തേക്കുള്ള കണ്ണികൾ
വർഗ്ഗം:തിരുവിതാംകൂറിന്റെ ദിവാന്മാർ വർഗ്ഗം:അഭിഭാഷകർ വർഗ്ഗം:ഇന്ത്യൻ നാഷണൽ കോൺഗ്രസ് വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ വർഗ്ഗം:1890-ൽ ജനിച്ചവർ വർഗ്ഗം:തിരു-കൊച്ചി നിയമസഭാംഗങ്ങൾ
വിവേകദന്തങ്ങൾ
thumb മനുഷ്യരുടെ പല്ലുകളിൽ ഏറ്റവും ഒടുവിൽ മുളച്ചുവരുന്ന അണപ്പല്ലുകളാണ് വിവേകദന്തങ്ങൾ (Wisdom teeth). അറിവായതിന് ശേഷം വരുന്ന പല്ലുകൾ എന്ന അർത്ഥത്തിലാണ് ഈ പേര്. സാധാരണഗതിയിൽ 28 പല്ലുകൾക്കുള്ള സ്ഥലമേ വായിൽ ഉള്ളു. ഏതാണ്ട് 13 വയസ്സിനകം ഈ 28 പല്ലുകൾ മുളച്ചിരിക്കും.17-25 വയസ്സിലാണ് വിവേകദന്തങ്ങൾ വളർന്ന് വരിക. മുകളിലും താഴെയും മോണയുടെ നാലറ്റങ്ങളിൽ ഓരോ വിവേകദന്തങ്ങൾ ഉണ്ടാകും.
thumb
പരിണാമം
മനുഷ്യ പരിണാമത്തിന്റെ ഭാഗമായാണ് വിവേകപല്ലുകൾ അത്യാവശ്യമില്ലാത്ത അവയവമായത്. മനുഷ്യന്റെ പരിണാമഘട്ടത്തിൽ താടിയെല്ലിന്റെ വലിപ്പം കുറഞ്ഞു വരുന്നതായിട്ടാണ്‌ കണ്ടു വരുന്നത്. പ്രാചീനകാലത്ത് മനുഷ്യൻ അസംസ്കൃത ഭക്ഷ്യപദാർത്ഥങ്ങൾ കടിച്ച് പറിച്ച് ചവച്ചരച്ചാണ് തിന്നിരുന്നത്. അതിന് ബലവും വലിപ്പവും കൂടുതലുള്ള താടിയെല്ലുകളും വേണ്ടിയിരുന്നു. പിന്നീട് മനുഷ്യന്റെ ഭക്ഷണശീലങ്ങൾ മാറി. മൃദുവായ ഭക്ഷണം ശീലിച്ച് തുടങ്ങി. അതോടെ താടിയെല്ലിന്റെയും അണപ്പല്ലിന്റെയും ഉപയോഗം കുറഞ്ഞു. ഇതും പരിണാമത്തിന് കാരണമായി കരുതുന്നുണ്ട്.
കാരണങ്ങൾ
വിവേകദന്തങ്ങൾ മുളച്ചു വരാത്തതിന്‌ പല കാരണങ്ങൾ ചൂണ്ടിക്കാണിക്കപ്പെട്ടിട്ടുണ്ട്. എല്ലാവരിലും വിവേകദന്തങ്ങൾ കാണണമെന്നില്ല. അതിനു കാരണം പാക്സ് 9 ജീനോ മറ്റു ജീനുകളോ ആണേന്നു കരുതുന്നു.
പ്രശ്നങ്ങൾ
മുളച്ചുവളരാൻ വേണ്ടത്രസ്ഥലം വായിൽ ഇല്ലാത്തതു കൊണ്ട് പലപ്പോഴും വിവേകദന്തങ്ങൾ നേരേ മുളച്ച് വരാരില്ല. ചാഞ്ഞും ചരിഞ്ഞും വളരുക,മോണയിലോ എല്ലിലോ കുടുങ്ങി പോകുക(Impaction) എന്ന പ്രശ്നങ്ങൾ കണ്ടു വരാറുണ്ട്. മറ്റൊരു പ്രശ്നം വൈകി മുളക്കുന്നതിനാലും സ്ഥലം ഇല്ലാത്തതിനാലും താഴത്തെ നിരയിലെ മുന്നിലെ പല്ലുകൾ നിര തെറ്റാൻ സാദ്ധ്യതയാണ്‌.
ഇം‌പാക്ഷൻ തരം തിരിവ്
വിവേക ദന്തത്തിന്റെ സ്ഥാനം അനുസരിച്ച് കുടുങ്ങൽ അഥവാ ഇം‌പാക്ഷന്‌ പലതരം ഉണ്ട്. ലംബമായതും(vertical) തിർശ്ചീനമായതും (horizontal) കോണായി (mesioangular)ചരിഞ്ഞതുമാണ്‌ പ്രധാന തരങ്ങൾ പല ഗവേഷകരും തരം തിരിവ് നടത്തിയിട്ടുണ്ട്. പെല്ല് അൻഡ് ഗ്രിഗറി എന്നിവരുടെ തരം തിരിവാണ്‌ അതിൽ ഏറ്റവും സ്വീകാര്യമായി കരുതപ്പെടുന്നത്
ചികിത്സ
ചിലരിൽ മോണയിൽ കീറലുണ്ടാക്കിക്കൊടുത്താൽ വിവേകദന്തങ്ങൾ കുഴപ്പമില്ലാതെ വളർന്നു വന്നുകൊള്ളും. മുൻകൂട്ടി എക്സ്റേ എടുത്ത് നോക്കിയാൽ ഈ പല്ലുകൾക്ക് പുറത്ത് വരാൻ സ്ഥലമുണ്ടോ എന്നു അറിയാനാകും. മോണയിൽ അല്ലെങ്കിൽ എല്ലിൽ കുടുങ്ങി പോകുക, വീക്കവും വേദനയും ഉണ്ടാവുക എന്നീ പ്രശ്നങ്ങൾ ഉണ്ടെങ്കിൽ ശസ്ത്രക്രിയ മൂലം നീക്കം ചെയേണ്ടി വരും. മേൽവരിയിലെ വിവേകദന്തങ്ങൾ നീക്കം ചെയ്യുന്നത് താരതമ്യേന എളുപ്പമാണ്. വിവേകദന്തങ്ങൾ പ്രശ്നമില്ലാതെ വളരുന്നവരും ശ്രദ്ധിക്കേണ്ടതുണ്ടു. ഭക്ഷണാവശിഷ്ടങ്ങൾ അടിഞ്ഞുകൂടി അണുബാധ വരാൻ സാദ്ധ്യത ഏറെയാണ്.
അഭിലംബ ഉപഗ്രൂപ്പ്
270px|ലഘുചിത്രം|വലത്ത്‌|[[സമമിതീയഗ്രൂപ്പ്|സമമിതീയഗ്രൂപ്പായ S4 ന്റെ കെയ്ലി ഗ്രാഫ്. ക്ലൈൻ ഗ്രൂപ്പ് ഈ ഗ്രൂപ്പിന്റെ അഭിലംബ ഉപഗ്രൂപ്പാണ്.]] G എന്ന ഗ്രൂപ്പിന്റെ ഉപഗ്രൂപ്പാണ് H എന്ന് കരുതുക. G യിലെ ഓരോ അംഗത്തിനും H -ലുള്ള ഇടതുസഹഗണവും വലതുസഹഗണവും തുല്യമാണെങ്കിൽ ആ ഉപഗ്രൂപ്പിനെ ഒരു അഭിലംബ ഉപഗ്രൂപ്പ് (normal subgroup) എന്ന് വിളിക്കുന്നു. അതായത്, G യിലെ ഒരു അംഗമാണ് g എന്നുണ്ടെങ്കിൽ gH=Hg എന്ന് വരണം. ഒരു ഗ്രൂപ്പിന്റെ ഘടകഗ്രൂപ്പുകളെ സൃഷ്ടിക്കാൻ അഭിലംബ ഉപഗ്രൂപ്പുകളെ ഉപയോഗിക്കാം.
ഗാൽവ ആണ് അഭിലംബ ഉപഗ്രൂപ്പുകളുടെ പ്രാധാന്യം ആദ്യമായി മനസ്സിലാക്കിയത്
നിർവചനം
അഭിലംബ ഉപഗ്രൂപ്പുകളുടെ സവിശേഷതകളുപയോഗിച്ച് മറ്റ് നിർവചനങ്ങളും ആകാം
അവലംബം
വർഗ്ഗം:ഗ്രൂപ്പ് സിദ്ധാന്തം
ശീമവേപ്പ്
പലപ്പോഴും ആര്യവേപ്പെന്നു തെറ്റിദ്ധരിക്കപ്പെടുന്ന ഒരു മരമാണ് ശീമവേപ്പ് അഥവാ മലവേപ്പ്. . ഇന്ത്യൻ വംശജനായ ഒരു വലിയ നിത്യഹരിതവൃക്ഷമാണിത്. 45 മീറ്റർ വരെ ഉയരം വയ്ക്കാറുണ്ട്. കൂട്ടമായി കാണുന്ന പൂക്കൾക്ക് നല്ല സുഗന്ധമുണ്ട്. ഇലകൾക്ക് ആര്യവേപ്പിന്റെ ഇലയോളം കയ്പില്ല. പക്ഷികളാണ് വിത്തുവിതരണം നടത്തുന്നത്. ഇപ്പോൾ ചൂടുകാലാവസ്ഥയുള്ള എല്ലാ നാട്ടിലും വളർത്താറുണ്ട്. നൈജീരിയയിൽ ധാരാളമായി വളർത്തിവരുന്നുണ്ട്.
ഉപയോഗങ്ങൾ
തടിക്കായാണ് പ്രധാനമായും വളർത്തുന്നത്. തേക്കിന്റെ തടിയുമായി കാഴ്ചയ്ക്ക് സാമ്യമുണ്ട്. നല്ല പോഷകമൂല്യമുള്ള ഇലകൾ കാലിത്തീറ്റയായി ഉപയോഗിക്കുന്നു. വിറകിനും തടി നല്ലതാണ്. കായകൾ ആഭരണമായും മാല കൊരുക്കാനും ഉപയോഗിക്കാറുണ്ട്. കാപ്പിത്തോട്റ്റത്തിൽ തണൽ വൃക്ഷമായി ഉപയോഗിക്കുന്നു. അലങ്കാരവൃക്ഷമായി നട്ടുവരുന്നുണ്ട്. കരിമ്പിന്റെയും ഗോതമ്പിന്റെയും കൂടെ മിശ്രവിളയായി ശീമവേപ്പ് നട്ടുവളർത്താറുണ്ട്. .
ഔഷധഗുണം
തടിയും കായും നിമറ്റോഡയ്ക്കെതിരായ ചികിൽസയിൽ ഉപയോഗിക്കുന്നു. ഇലകളും പൂക്കളും മണിപ്പൂരിൽ തലവേദനയ്ക്കെതിരായ ചികിൽസയ്ക്ക് ഉപയോഗിക്കാറുണ്ട്. ഇലയും കായും പഴവും പ്രാണികളെ ഓടിക്കാൻ നല്ലതാണ്. കുരുവിൽ നിന്നും കിട്ടുന്ന എണ്ണ വാതചികിൽസയ്ക്കും ആസ്തമയ്ക്കും ഉപയോഗിക്കുന്നു.
വിഷാംശം
മരം മുഴുവൻ തന്നെ മനുഷ്യന് വിഷമാണ്. ആറോളം കായ തിന്നാൽ തന്നെ മരണം സംഭവിക്കാം. കൂടുതൽ പഴങ്ങൾ തിന്നുന്ന പക്ഷികൾ മരവിച്ചുപോവുന്നതായി കാണാറുണ്ട്.
മറ്റു കാര്യങ്ങൾ
അമേരിക്കയിൽ പലയിടത്തും ശീമവേപ്പിനെ ഒരു അധിനിവേശസസ്യമായി കരുതുന്നു.
മറ്റു ഭാഷകളിലെ പേരുകൾ
Common name: Chinaberry tree, Persian lilac, Pride of India, Bead tree, Lilac tree • Hindi: Bakain बकैन • Manipuri: Seizrak • Marathi: Bakan-nimb बकाणनिंब • Bengali: Bakarjam • Tamil: காட்டு வேம்பூ Kattu vembhu (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
ഇറത്തോസ്തനീസ്
ജീവിതം
ബി.സി. 273 - ഇൽ ഇദ്ദേഹം ടോളമിയുടെ നിർദ്ദേശപ്രകാരം അലക്സാൻട്രിയയിലെ ഒരു ഗ്രന്ഥശാലയിൽ സൂക്ഷിപ്പുകാരനായി ചുമതലയേറ്റെടുത്തിരുന്നു. ബി.സി. 194 - ഇൽ ആയിരുന്നു ഇറാത്തോസ്തനീസ് അന്തരിച്ചത്.
കൃതികൾ
ഗണിതശാസ്ത്രത്തിലെ മാധ്യമങ്ങളെക്കുറിച്ച് (Means) ഇദ്ദേഹം ഒരു ഗ്രന്ഥം രചിച്ചിട്ടുണ്ട്. കൂടാതെ ഹെർമിസ് എന്ന കവിതയും ഇദ്ദേഹം രചിച്ചിട്ടുണ്ട്.
വർഗ്ഗം:പുരാതന ഗണിതശാസ്ത്രജ്ഞർ
എൻ. ആർ. പിള്ള
എലൻ‌കാത്തിലെ സർ നാരായണൻ രാഘവൻ പിള്ള,  കെ‌സി‌ഇ, സിബിഇ (24 ജൂലൈ 1898 - മാർച്ച് 31, 1992), " റാഗ് " എന്നറിയപ്പെടുന്നു, ഒരു ഇന്ത്യൻ സിവിൽ സർവീസ് ഉദ്യൊഗസ്ഥൻ ആയിരുന്നു. അദ്ദേഹം വിദേശകാര്യ മന്ത്രാലയത്തിലെ രണ്ടാമത്തെ സെക്രട്ടറി ജനറലായിരുന്നു. സ്വതന്ത്ര ഇന്ത്യയിലെ ആദ്യത്തെ കാബിനറ്റ് സെക്രട്ടറി, 1950 ഫെബ്രുവരി 6 മുതൽ 1953 മെയ് 13 വരെ അദ്ദേഹം ഈ പദവി വഹിച്ചു. ഫ്രാൻസിലെ ഇന്ത്യയുടെ അംബാസഡറായും സേവനമനുഷ്ഠിച്ചു.
കരിയർ
തിരുവനന്തപുരം, തിരുവിതാംകൂർ സ്റ്റേറ്റിൽ  എലങ്കാത്ത് എന്ന പുരാതനായർ തറവാട്ടിൽ, 24 ജൂലൈ 1898 ന് (ഇപ്പോൾ കേരള) ആണ് പിള്ള ജനിച്ചത്. ദിവാൻ നാണൂ പിള്ളയുടെ പിൻ‌ഗാമിയായിരുന്നു അദ്ദേഹം. തിരുവനന്തപുരത്തെ ഡയമണ്ട് ഹില്ലിലെ എലങ്കോം ഗാർഡന് കുടുംബത്തിന്റെ ടൗൺ ഹ .സിന്റെ പേരാണ് നൽകിയിരിക്കുന്നത്. ഇംഗ്ലീഷ് വായിക്കുകയും 1918 ൽ മദ്രാസ് യൂണിവേഴ്സിറ്റിയിൽ നിന്ന് ഫസ്റ്റ് ക്ലാസ് ബഹുമതി നേടുകയും ചെയ്തു. തുടർന്ന് കേംബ്രിഡ്ജിലെ ട്രിനിറ്റി ഹാളിൽ പഠിക്കാൻ സർക്കാർ സ്കോളർഷിപ്പ് ലഭിച്ചു. അവിടെ, 1921 ൽ ട്രിപ്പോസ് ഓഫ് നാച്ചുറൽ സയൻസസും 1922 ൽ ട്രിപ്പോസ് ഇൻ ലോയും എടുത്തു.
1922 ൽ ഇന്ത്യൻ സിവിൽ സർവീസിൽ ചേർന്ന പിള്ള തുടക്കത്തിൽ കേന്ദ്ര പ്രവിശ്യകളിൽ അസിസ്റ്റന്റ് കമ്മീഷണറായും 1927 മാർച്ച് മുതൽ നവംബർ വരെ ഡെപ്യൂട്ടി കമ്മീഷണറായും സേവനമനുഷ്ഠിച്ചു. ഐസി‌എസുമായുള്ള ഔദ്യോഗിക ജീവിതത്തിൽ പിള്ളയെ അന്നത്തെ യുണൈറ്റഡ് പ്രവിശ്യകളിലെ വിവിധ സെക്രട്ടേറിയൽ സ്ഥാനങ്ങളിലേക്ക് നിയമിച്ചു. ചെന്നൈയിൽ കസ്റ്റംസ് അസിസ്റ്റന്റ് കളക്ടറായും (ഡിസംബർ 1927 - മെയ് 1929) കൊൽക്കത്തയിൽ വാണിജ്യ ഇന്റലിജൻസ് ഡെപ്യൂട്ടി ഡയറക്ടറായും (മെയ് 1929 - മാർച്ച് 1932) സേവനമനുഷ്ഠിച്ചു. 1932 മാർച്ചിൽ വാണിജ്യ വകുപ്പിൽ ചേർന്ന് ഡെപ്യൂട്ടി സെക്രട്ടറിയായി സ്ഥാനക്കയറ്റം ലഭിച്ചു. താൽക്കാലിക ജോയിന്റ് സെക്രട്ടറി (1934 ജൂൺ), 1936 ഫെബ്രുവരിയിൽ ജോയിന്റ് സെക്രട്ടറി (ഔദ്യോഗിക) സ്ഥാനത്തേക്ക് ഉയർന്നു. 1936 ഏപ്രിലിൽ കറാച്ചിയിൽ കളക്ടറായി നിയമിതനായി. 1937 ഏപ്രിൽ മുതൽ കൊമേഴ്‌സ് ഡിപ്പാർട്ട്‌മെന്റിൽ പ്രത്യേക ഡ്യൂട്ടിയിലുണ്ടായിരുന്ന ഉദ്യോഗസ്ഥനെ ജൂലൈയിൽ ഡെപ്യൂട്ടി കമ്മീഷണറായി നിയമിച്ചു. 1938 ഏപ്രിലിൽ വാണിജ്യ വകുപ്പിലെ ജോയിന്റ് സെക്രട്ടറിയായും 1941 ഫെബ്രുവരിയിൽ അഡീഷണൽ സെക്രട്ടറിയായും ഒടുവിൽ 1942 ഒക്ടോബറിൽ ഫുൾ സെക്രട്ടറിയായും സ്ഥാനക്കയറ്റം ലഭിച്ചു.
1953 വരെ യൂറോപ്പിൽ സാമ്പത്തിക വാണിജ്യകാര്യ കമ്മീഷണർ ജനറലായിരുന്ന പിള്ള പാരീസിൽ താമസിച്ചു. തിരുവിതാംകൂർ സർവകലാശാലയിൽ നിന്ന് 1953 ൽ ഓണററി ഡോക്ടറേറ്റ് നേടി. 1956 ൽ സ്ഥാപിതമായ ഇന്ത്യയിലെ ആദ്യത്തെ സാമ്പത്തിക നയ സ്ഥാപനമായ ന്യൂ ഡൽഹിയിലെ നാഷണൽ കൗൺസിൽ ഓഫ് അപ്ലൈഡ് ഇക്കണോമിക് റിസർച്ചിന്റെ എൻ‌സി‌ഇ‌ആറിന്റെ ആദ്യ ഭരണ സമിതിയുടെ സ്ഥാപകാംഗമായിരുന്നു അദ്ദേഹം.
പിന്നീടുള്ള ജീവിതം
1960 കളിൽ ന്യൂഡൽഹിയിലെ രണ്ട് ബിസിനസ്സ് സ്ഥാപനങ്ങളുടെ മാനേജിംഗ് ഡയറക്ടറായി സേവനമനുഷ്ഠിച്ചു. അതിനുശേഷം 1968 ൽ അദ്ദേഹം യുണൈറ്റഡ് കിംഗ്ഡത്തിലേക്ക് കുടിയേറി. 1970 കളിലെ ലണ്ടൻ ടൈംസിന്റെ കോളങ്ങളിൽ കത്തിടപാടുകളുടെ ഒരു പാത അല്ലെങ്കിൽ എൽജിൻ മാർബിൾസ് ഏഥൻസിലേക്ക് മടങ്ങിയെത്തിയതുമായി ബന്ധപ്പെട്ട് ബ്രിട്ടീഷുകാർ തങ്ങളുടെ സാമ്രാജ്യത്തിന്റെ വിവിധ ഭാഗങ്ങളിൽ നിന്ന് നേടിയ മറ്റ് നിധികൾ ഉൾപ്പെടുത്തുന്നതിനായി വികസിപ്പിച്ചെടുത്തു, ഇതിഹാസമായ കോ-ഇ- നൂർ ഡയമണ്ട് ഇന്ത്യയിലേക്ക് തിരികെ നൽകണം. ഈ വിഷയം പിള്ളയിൽ നിന്നുള്ള ഒരു കത്തിലൂടെ സമാപിച്ചു, അതിൽ വജ്രം ശരിയായി ഇന്ത്യയുടേതാണെങ്കിലും, കിരീടാഭരണങ്ങൾക്കിടയിൽ (ഇപ്പോഴും ഇപ്പോഴും) നിലനിൽക്കുന്നതിൽ എല്ലായിടത്തും ഇന്ത്യക്കാർ സന്തുഷ്ടരാണെന്ന് അദ്ദേഹം പറഞ്ഞു.
അവസാന വർഷങ്ങളിൽ, നൈറ്റ്സ്ബ്രിഡ്ജിലെ കെൻസിംഗ്ടണിലെ 26 ഹാൻസ് പ്ലേസിൽ താമസിച്ചു. 1992 മാർച്ച് 31 ന് അദ്ദേഹം അന്തരിച്ചു.
സ്വകാര്യ ജീവിതം
1928-ൽ അദ്ദേഹം എഡിത്ത് (മരണം 1976) എന്ന ഇംഗ്ലീഷ് സ്ത്രീയെ വിവാഹം കഴിച്ചു. ഈ ദമ്പതികൾക്ക് രണ്ട് ആൺമക്കളുണ്ടായിരുന്നു. മുൻ ബിബിസി അവതാരകയായ നിഷ പിള്ള അദ്ദേഹത്തിന്റെ പേരക്കുട്ടികളിൽ ഒരാളാണ്.
ബഹുമതികൾ
1937 ൽ കമാൻഡർ ഓഫ് ദി ഓർഡർ ഓഫ് ബ്രിട്ടീഷ് എമ്പയർ (സിബിഇ), കമ്പാനിയൻ ഓഫ് ദി ഓർഡർ ഓഫ് ഇന്ത്യൻ എമ്പയർ (സിഐഇ) 1939 ലെ ജന്മദിന ബഹുമതികളിൽ നൈറ്റ് കമാൻഡർ ഓഫ് ദി ഓർഡർ ഓഫ് ഇന്ത്യൻ എമ്പയർ ( KCIE) 1946 ലെ ജന്മദിന ബഹുമതികളിൽ.
1960 ൽ പില്ലായ്ക്ക് പദ്മവിഭുഷൻ പുരസ്കാരം നൽകി. 1970 ൽ അദ്ദേഹത്തിന്റെ പഴയ കോളേജായ ട്രിനിറ്റി ഹാളിൽ ഓണററി ഫെലോ ആയി.
ബാഹ്യ ലിങ്കുകൾ
വർഗ്ഗം:1992-ൽ മരിച്ചവർ വർഗ്ഗം:1898-ൽ ജനിച്ചവർ വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ
മാക്സ് വെബർ
ജർമ്മൻ സാമൂഹ്യശാസ്ത്രജ്ഞനായിരുന്നു മാക്സ് വെബർ എന്ന ചുരുക്കപ്പേരിൽ അറിയപ്പെടുന്ന മാക്സിമിലിയൻ കാൾ എമിൽ വെബർ (ജീവിതകാലം: ഏപ്രിൽ 21 1864 - ജൂൺ 14 1920). അഭിഭാഷകൻ, ചരിത്രകാരൻ, രാഷ്ട്രീയക്കാരൻ എന്നിവയെല്ലാമായിരുന്നു അദ്ദേഹം. സാമൂഹ്യസിദ്ധാന്തത്തെയും സാമൂഹ്യശാസ്ത്രത്തെത്തന്നെയും അദ്ദേഹം കാര്യമായി സ്വാധീനിച്ചു. ജോർജ്ജ് സിമ്മെലുമായിച്ചേർന്ന് methodological antipositivism അദ്ദേഹം വികസിപ്പിച്ചെടുത്തു. സാമൂഹ്യശാസ്ത്രത്തിൽ ക്രിയകളെ ബാഹ്യനിരീക്ഷണത്തിലൂടെയല്ല, പങ്കാളിത്തത്തിലൂടെയാണ്‌ മനസ്സിലാക്കേണ്ടതെന്ന് ഈ സിദ്ധാന്തം പറയുന്നു.
മതസംബന്ധിയായ സാമൂഹ്യശാസ്ത്രവുമായി ബന്ധപ്പെട്ട അദ്ദേഹത്തിന്റെ പഠനത്തിന്‌ തുടക്കം കുറിച്ച പ്രൊട്ടസ്റ്റന്റ് ധർമ്മവും മുതലാളിത്തത്തിന്റെ സത്തയും (The Protestant Ethic and the Spirit of Capitalism) എന്ന ഉപന്യാസമാണ്‌ അദ്ദേഹത്തിന്റെ ഏറ്റവും പ്രശസ്തമായ കൃതി. പാശ്ചാത്യലോകത്ത് മുതലാളിത്തം, ബ്യൂറോക്രസി എന്നിവയുടെ ഉദയത്തിന്‌ പ്രോട്ടസ്റ്റന്റ് മതവിശ്വാസം പ്രധാന കാരണമായിട്ടുണ്ടെന്ന് ഇതിലൂടെ അദ്ദേഹം സമർത്ഥിച്ചു. മുതലാളിത്തത്തിന്റെ ഉദയത്തെക്കുറിച്ചുള്ള കാൾ മാർക്സിന്റെ സിദ്ധാന്തത്തിന്‌ എതിരായിരുന്നു മതത്തെ ഉൾപ്പെടുത്തിക്കൊണ്ടുള്ള വെബറുടെ സിദ്ധാന്തങ്ങൾ.
അവലംബം
വർഗ്ഗം:1864-ൽ ജനിച്ചവർ വർഗ്ഗം: 1920-ൽ മരിച്ചവർ വർഗ്ഗം:ഏപ്രിൽ 21-ന് ജനിച്ചവർ വർഗ്ഗം:ജൂൺ 14-ന് മരിച്ചവർ
വർഗ്ഗം:സാമൂഹ്യശാസ്ത്രജ്ഞർ
ചുള്ളിമാനൂർ
തിരുവനന്തപരം ജില്ലയിലെ ആനാട് ഗ്രാമപഞ്ചായത്തിൽ ഉൾപ്പെടുന്ന വാർഡാണ് ചുള്ളിമാനൂർ. തിരുവനന്തപരും ജില്ലയിൽ നിന്നു് ആരംഭിക്കുന്ന ദേശീയപാതയായ തെൻമല - തെങ്കാശി റോഡ് ചുള്ളിമാനൂരിൽ നിന്നും രണ്ടായി പിരിഞ്ഞ് ഒന്ന് തെങ്കാശിയിലേക്കും മറ്റൊന്ന് സംസ്ഥാനത്തെ ഒരു വിനോദസഞ്ചാര കേന്ദ്രമായ പെൻമുടിയിലേക്കും എത്തിച്ചേരുന്നു. നിരവധി സ്കുളുകൾ, ആരാധനാലയങ്ങൾ, വായനശാലകൾ, പോസ്റ്റാഫീസ്, പെട്രോൾ പമ്പ് എന്നിവ സ്ഥിതി ചെയ്യുന്നു.
വഴേലിപറമ്പിൽ
കേരളത്തിലെ വ്യവസായിക നഗരമായ ആലുവയിൽ കരുമാല്ലൂർ ഗ്രാമപ്രദേശത്തിലുള്ള ഒരു സ്ഥലമാണ്‌ വഴേലിപറമ്പ്.
ഇസ്മാഈൽ ഒമർ ഗുഅല്ലെ
ഇസ്മാഈൽ ഒമർ ഗുഅല്ലെ ( Ismaaciil Cumar Geelle   ; إسماعيل عمر جليه    ) (ജനനം: നവംബർ 27, 1946) 1999 മുതൽ ജിബൗട്ടിയുടെ ഇപ്പോഴത്തെ പ്രസിഡന്റാണ്. ഐ‌ഒ‌ജി എന്ന ഇനീഷ്യലുകൾ അദ്ദേഹത്തെ ഈ പ്രദേശത്ത് പലപ്പോഴും പരാമർശിക്കാറുണ്ട്.
1977 ൽ സ്വാതന്ത്ര്യലബ്ധിക്കുശേഷം ജിബൂട്ടി ഭരിച്ചിരുന്ന അമ്മാവൻ ഹസ്സൻ ഗൗൾഡ് ആപ്റ്റിഡോണിന്റെ പിൻഗാമിയായി ഗുവല്ലെ 1999 ൽ പ്രസിഡന്റായി തിരഞ്ഞെടുക്കപ്പെട്ടു. ഗ്വെല്ലെ 2005, 2011 ലും 2016 ലും വീണ്ടും തിരഞ്ഞെടുക്കപ്പെട്ടു; വ്യാപകമായ ക്രമക്കേടുകൾ സംബന്ധിച്ച പരാതികൾക്കിടയിലാണ് 2011 ലെ തിരഞ്ഞെടുപ്പ് പ്രതിപക്ഷം പ്രധാനമായും ബഹിഷ്കരിച്ചത്. ഗ്വെഅല്ലെയെ സ്വേച്ഛാധിപതിയായി വിശേഷിപ്പിച്ചു, അദ്ദേഹത്തിന്റെ ഭരണത്തെ ചില മനുഷ്യാവകാശ ഗ്രൂപ്പുകൾ വിമർശിച്ചു.
യെമനിൽ നിന്ന് ഇന്ത്യൻ പൗരന്മാരെ സുരക്ഷിതമായി ഒഴിപ്പിക്കുന്നതിൽ പങ്കുവഹിച്ചതിന് 2019 ജനുവരി 25 ന് ഇന്ത്യയിലെ രണ്ടാമത്തെ പരമോന്നത സിവിലിയൻ അവാർഡായ പത്മവിഭൂഷൺ അദ്ദേഹത്തിന് ലഭിച്ചു.
പശ്ചാത്തലം
എത്യോപ്യയിലെ ഡയർ ദാവയിലാണ് ദിർ ഇസ്സ വംശത്തിലെ രാഷ്ട്രീയമായി ശക്തനായ മാമാസൻ ഉപവിഭാഗത്തിൽ ഗ്വെല്ലെ ജനിച്ചത്. ഗ്വെല്ലെ ചെറുപ്പമായിരുന്നപ്പോൾ ഒരു പരമ്പരാഗത ഇസ്ലാമിക സ്കൂളിൽ ചേർന്നു. 1960 കളുടെ അവസാനത്തിൽ, ഹൈസ്കൂൾ വിദ്യാഭ്യാസം പൂർത്തിയാക്കുന്നതിനുമുമ്പ് ഗ്വെല്ലെ ജിബൂട്ടിയിലേക്ക് കുടിയേറി. പിന്നീട് പോലീസിൽ ചേർന്നു, ജൂനിയർ നോൺ കമ്മീഷൻഡ് ഓഫീസറായി. 1968 ൽ അദ്ദേഹം സേവനത്തിൽ പ്രവേശിച്ചു. ജിബൂട്ടി സ്വതന്ത്രനായ ശേഷം, അമ്മാവൻ ഹസ്സൻ ഗ ou ൾഡ് ആപ്റ്റിഡോണിന്റെ സർക്കാരിൽ രഹസ്യ പോലീസിന്റെ തലവനും മന്ത്രിസഭാ മേധാവിയുമായി. സൊമാലിയൻ ദേശീയ സുരക്ഷാ സേവനത്തിൽ നിന്നും പിന്നീട് ഫ്രഞ്ച് രഹസ്യ സേവനത്തിൽ നിന്നും പരിശീലനം നേടിയ അദ്ദേഹം അമ്മാവന്റെ പിൻഗാമിയാകാൻ ഉദ്ദേശിച്ചിരുന്നു. “ഗുവല്ലെയുടെ വിജയത്തിന്റെ താക്കോൽ, തന്റെ കൈയ്യിൽ കാർഡുകൾ കളിച്ച നൈപുണ്യമുള്ള രീതിയാണ്”, PINR പറയുന്നു.
പ്രസിഡന്റ് സ്ഥാനം
ഇടത്ത്‌|ലഘുചിത്രം| 2003 ജനുവരി 21 ന് ഇസ്മായിൽ ഒമർ ഗ്വെല്ലെ [[അമേരിക്കൻ ഐക്യനാടുകൾ|അമേരിക്കൻ പ്രസിഡന്റ് ജോർജ്ജ് ഡബ്ല്യു. ബുഷിനെ കണ്ടു . ]] 1999 ഫെബ്രുവരി 4 ന് പ്രസിഡന്റ് ഗ ou ൾഡ് ആപ്റ്റിഡൺ അടുത്ത തിരഞ്ഞെടുപ്പ് സമയത്ത് വിരമിക്കുമെന്ന് പ്രഖ്യാപിച്ചു, അദ്ദേഹത്തിന്റെ പാർട്ടിയുടെ അസാധാരണമായ ഒരു കോൺഗ്രസ്, ഭരണകക്ഷിയായ പീപ്പിൾസ് റാലി ഫോർ പ്രോഗ്രസ് (ആർ‌പി‌പി) ഗുവല്ലെയെ അതിന്റെ പ്രസിഡന്റ് സ്ഥാനാർത്ഥിയായി തിരഞ്ഞെടുത്തു. ആർ‌പി‌പിയുടെ സംയുക്ത സ്ഥാനാർത്ഥിയും ഫ്രണ്ട് ഫോർ ദി റിസ്റ്റോറേഷൻ ഓഫ് യൂണിറ്റി ആൻഡ് ഡെമോക്രസിയുടെ (FRUD) മിതമായ വിഭാഗവും എന്ന നിലയിൽ 1999 ഏപ്രിൽ 9 ന് നടന്ന പ്രസിഡന്റ് തിരഞ്ഞെടുപ്പിൽ 74.02% വോട്ടുകൾ നേടി ഗ്വെല്ല വിജയിച്ചു, തന്റെ ഒരേയൊരു വെല്ലുവിളിയായ സ്വതന്ത്ര സ്ഥാനാർത്ഥിയെ പരാജയപ്പെടുത്തി മൂസ അഹമ്മദ് ഇദ്രിസ്. മെയ് 8 ന് അദ്ദേഹം അധികാരമേറ്റു. സായുധ സേനയുടെ മനോവീര്യം ഭീഷണിപ്പെടുത്തിയതിന് അടുത്ത സെപ്റ്റംബറിൽ മൂസ അഹമ്മദ് ഇഡ്രിസിനെ അറസ്റ്റ് ചെയ്യുകയും വെളിപ്പെടുത്താത്ത സ്ഥലത്ത് തടങ്കലിൽ വയ്ക്കുകയും ചെയ്തു.
2000 ഡിസംബറിൽ ഗുവല്ലെ ദേശീയ പോലീസ് സേനയിലെ ചീഫ് ഓഫ് സ്റ്റാഫ് യാസിൻ യാബെയെ പുറത്താക്കി ; പുറത്താക്കലിനെത്തുടർന്ന് യാസിനോട് വിശ്വസ്തരായ പോലീസുകാർ പരാജയപ്പെട്ടു.
2004 ഒക്‌ടോബർ 7 ന്‌ പാർട്ടിയുടെ അസാധാരണമായ ഒരു കോൺഗ്രസിൽ‌ ഗുവല്ലെ രണ്ടാം തവണ ആർ‌പി‌പി പ്രസിഡൻറ് സ്ഥാനാർത്ഥിയായി നാമനിർദ്ദേശം ചെയ്തു. അദ്ദേഹത്തെ മറ്റ് നിരവധി പാർട്ടികൾ പിന്തുണച്ചിരുന്നു 2005 ഏപ്രിൽ 8 ന് നടന്ന പ്രസിഡന്റ് തിരഞ്ഞെടുപ്പിലെ ഏക സ്ഥാനാർത്ഥി. ഒരു ചലഞ്ചർ ഇല്ലാതെ, അദ്ദേഹം 100% ബാലറ്റുകൾ നേടി, രണ്ടാമത്തെ ആറുവർഷത്തേക്ക് സത്യപ്രതിജ്ഞ ചെയ്തു, മെയ് 7 ന് തന്റെ അവസാനത്തേതാണെന്ന് അദ്ദേഹം പറഞ്ഞു.
എന്നിരുന്നാലും, 2010 ൽ, ഗ്വെല്ലെ ദേശീയ ഭരണഘടന ഭേദഗതി ചെയ്യാൻ ജിബൂട്ടിയിലെ ദേശീയ അസംബ്ലിയെ പ്രേരിപ്പിക്കുകയും മൂന്നാം തവണയും നിൽക്കാൻ അനുവദിക്കുകയും ചെയ്തു. 2011 ലെ ജിബൂട്ടി തിരഞ്ഞെടുപ്പിൽ ബാലറ്റിൽ പേര് ഉൾപ്പെടുത്താനുള്ള വഴി ഇത് വ്യക്തമാക്കി. അറബ് രാജ്യങ്ങളിലെ ജനാധിപത്യത്തിനായുള്ള വലിയ പ്രസ്ഥാനത്തിന് സമാനമായി 2010 ൽ ആരംഭിച്ച വലിയ പ്രതിഷേധത്തിനും ഇത് കാരണമായി. പ്രതിഷേധം വേഗത്തിൽ അവസാനിപ്പിച്ചു.
പ്രതിപക്ഷ പാർട്ടികൾ തിരഞ്ഞെടുപ്പ് ബഹിഷ്കരിച്ചു, അദ്ദേഹത്തിനെതിരെ അറിയപ്പെടുന്ന ഒരു സ്ഥാനാർത്ഥിയെ മാത്രമേ ബാലറ്റിൽ അവശേഷിപ്പിച്ചുള്ളൂ. ഗ്വെഅല്ലെ 80% വോട്ട് നേടി. വോട്ടെടുപ്പിന് മുമ്പ് പ്രതിപക്ഷ നേതാക്കളെ രണ്ടുതവണ ജയിലിലടച്ചപ്പോൾ തിരഞ്ഞെടുപ്പിനെ ന്യായമെന്ന് വിളിക്കാമോ എന്ന് ഹ്യൂമൻ റൈറ്റ്സ് വാച്ച് ചോദ്യം ചെയ്തു. മറ്റൊരു ടേമിലേക്ക് മത്സരിക്കില്ലെന്ന് അദ്ദേഹം വീണ്ടും പറഞ്ഞു.
2016 ലെ തിരഞ്ഞെടുപ്പിൽ 87 ശതമാനം ജനകീയ വോട്ടുകൾ നേടി ഗ്വെല്ലെ വിജയിയായി.
പെരുമ്പാവൂർ നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് പെരുമ്പാവൂർ നിയമസഭാമണ്ഡലം. കുന്നത്തുനാട് താലൂക്കിൽ ഉൾപ്പെടുന്ന പെരുമ്പാവൂർ മുനിസിപ്പാലിറ്റിയും, അശമന്നൂർ, കൂവപ്പടി, മുടക്കുഴ, ഒക്കൽ, രായമംഗലം, വെങ്ങോല, വേങ്ങൂർ എന്നീ പഞ്ചായത്തുകളും അടങ്ങിയതാണ് പെരുമ്പാവൂർ നിയമസഭാമണ്ഡലം. . <mapframe width="300" height="300" text="പെരുമ്പാവൂർ നിയമസഭാമണ്ഡലം" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q16136149 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
മാക് ബുക്ക് എയർ
ആപ്പിൾ നിർമ്മിച്ച് പുറത്തിറക്കുന്ന മാക്കിൻറോഷ് നോട്ട്ബുക്ക് കമ്പ്യൂട്ടറാണ് മാക് ബുക്ക് എയർ. മാക് ബുക്ക് കുടുംബത്തിലെ ഏറ്റവും കനം കുറഞ്ഞതും അൾട്രാ പോർട്ടബിളുമായ ലാപ്‌ടോപ്പാണ് മാക് ബുക്ക് എയർ. അതിൽ ഒരു പൂർണ്ണ വലിപ്പമുള്ള കീബോർഡ്, ഒരു മെഷീൻ അലുമിനിയം കെയ്‌സ് എന്നിവ അടങ്ങിയിരിക്കുന്നു. 2011-ൽ യഥാർത്ഥ മാക്ബുക്ക് നിർത്തലാക്കിയതും തുടർന്നുള്ള വന്ന മോഡലുകളുടെ വില കുറച്ചതും എയറിനെ ആപ്പിളിന്റെ എൻട്രി ലെവൽ നോട്ട്ബുക്കാക്കി മാറ്റി. നിലവിലെ ഉൽപ്പന്ന നിരയിൽ, മാക്ബുക്ക് എയർ പ്രകടനം വച്ച് വിലയിരുത്തകയാണെങ്കിൽ മാക്ബുക്ക് പ്രോയ്ക്ക് താഴെയാണ്.
അവലംബം
വിഭാഗം:ആപ്പിൾ ഹാർഡ്‌വെയർ
സഹകരണ പ്രസ്ഥാനം
ആമുഖം
കേരളത്തിലെ സഹകരണ പ്രസ്ഥാനം ഇന്ന് വളർച്ചയുടെ ഒരു പ്രത്യേക ഘട്ടത്തിലാണ്. വികസനത്തിന്റെയും പുരോഗതിയുടെയും ജനകീയ ബദൽ എന്ന് പരക്കെ അംഗീകരിക്കപ്പെട്ടു കഴിഞ്ഞു ഈ പ്രസ്ഥാനം. ജനജീവിതവുമായി ഇഴുകിചേർന്നുകൊണ്ട് വളർന്ന ഈ ജനകീയ സംഘശക്തി കേരളത്തിലെ സാധാരണക്കാാരുട ആശയും പ്രതീക്ഷയും അത്താണിയുമാണ്.
അന്തരാഷ്ട്ര സഹകരണ കൂട്ടായ്മ
92 രാജ്യങ്ങളിലെ 248 സഹകരണ ഫെഡറേഷനുകളുടെ സംഗമവേദിയാണ്, ഇന്റർ നാഷണൽ കോ-ഓപ്പറേറ്റീവ് അലയൻസ് (ഐ.സി.എ)
സഹകരണ പതാക
1923ൽ ഐ.സി.എ യുടെ സമ്മേളനത്തിൽ തീരുമാനിച്ചതനുസരിച്ചാണ് പതാക ഉണ്ടാക്കിയത്. 2:3 അനുപാതത്തിൽ മഴവില്ലിന്റെ നിറങ്ങൾ ചുവപ്പ് മുകളിലായി, നെടുനീളത്തിലാണ്.
സഹകരണവാരം
നവംബർ 14 മുതൽ ഒരാഴ്ച ഇന്ത്യയിൽ സഹകരണവാരം ആചരിക്കുന്നു.
കേരളത്തിൽ
ഇന്ത്യയിൽ കേരളത്തിലാണ് സഹകരണ പ്രസ്ഥാനം ഏറ്റവും നന്നായി മുന്നോട്ട് പോകുന്നത്. 25000ൽ പരം സഹകരണ സ്ഥാപനങ്ങൾ കേരളത്തിൽ പ്രവർത്തിക്കുന്നു. 1904ൽ സഹകരണ നിയമമനുസരിച്ച് മലബാറിൽ സ്ഥാപിതമായ ആദ്യസംഘം കൊടുവായൂർ ഐക്യനാണയ സംഘമാണ്. 1913ൽ കൊച്ചിൻ പരസ്പര സഹായ റെഗുലേഷൻ പ്രകാരം എടവനക്കാട് പരസ്പര സഹായ സഹകരണ സംഘം രജിസ്റ്റർ ചെയ്തു. 1914ൽ ആയില്യം തിരുനാൾ മഹാരാജാവ് തിരുവിതാംകൂർ സഹകരണ നിയമത്തിന് നാന്ദി കുറിച്ചു. ഈ നിയമമനുസരിച്ച് ആദ്യം രൂപീകരിച്ച സംഘമാണ്, ഇന്നത്തെ സംസ്ഥാന സഹകരണ ബാങ്കായി അറിയപ്പെടുന്ന തിരുവനന്തപുരം സെൻട്രൽ കോ-ഓപ്പറേറ്റീവ് ബാങ്ക്.
കേരള സർക്കാർ സംവിധാനം
സംസ്ഥാന തലത്തിൽ സഹകരണ രജിസ്‌റ്റ്രാരും, അഡീഷണൽ റജിസ്റ്റ്രാർമാരും, ജില്ലക്കളിൽ ജോയിന്റ് രജിസ്‌റ്റ്രാർ, ഡപ്യൂട്ടി റജിസ്റ്റ്രാർമാർ, അസിസ്റ്റന്റ് രജ്ജിസ്‌റ്റ്രാർ, ഇൻസ്പെൿറ്റർമാരും ഈ സംവിധാനത്തിന്റെ ഭാഗമായുണ്ട്. സ്ഥാപനങ്ങളുടെ കണക്കുകൾ പരിശോധിക്കാൻ ഓഡിറ്റ് ഡയറക്ടർ, ജോയന്റ്റ് ഡയറക്ടർ, അസിസ്റ്റന്റ് ഡയറക്ടർ, ഓഡിറ്റർമാർ എന്നീ ഉദ്യോഗസ്ഥരുമുണ്ട്.
പുറത്തേക്കുള്ള കണ്ണികൾ
വർഗ്ഗം:സംഘടനകൾ വർഗ്ഗം:സഹകരണ പ്രസ്ഥാനം
ബെറ്റർ കോൾ സോൾ
വിൻസ് ഗില്ലിഗനും പീറ്റർ ഗൗൾഡും ചേർന്ന് സൃഷ്ടിച്ച ഒരു അമേരിക്കൻ ടെലിവിഷൻ ക്രൈം നാടക പരമ്പരയാണ് ബെറ്റർ കോൾ സോൾ. 2000 കളുടെ തുടക്കത്തിൽ നടക്കുന്നതായി ചിത്രീകരിച്ചിട്ടുള്ള ഈ പരമ്പര ഗില്ലിഗന്റെ ബ്രേക്കിംഗ് ബാഡ് എന്ന മുൻ  പരമ്പരയുടെ ഒരു സ്പിൻ-ഓഫ് ആണ്. ബ്രേക്കിംഗ് ബാഡിലെ സംഭവങ്ങൾക്ക് ആറു വർഷം മുമ്പ്, കേസില്ലാ വക്കീൽ ആയ ജിമ്മി  മക്ഗിൽ പിന്നീട്  ക്രിമിനലുകളുടെ ആശ്രയമായ സോൾ ഗുഡ്മാൻ എന്ന വ്യക്തിത്വത്തിലേക്ക് പരിവർത്തനം ചെയ്യുന്നതാണ് പ്രതിപാദിക്കുന്നത്. മക്ഗിൽ മൈക്ക് എർ‌മാൻ‌ട്രോട്ട് എന്ന മുൻപൊലിസുകാരന്റെ കേസ് ഏറ്റെടുക്കുന്നു. മൈക്ക് പിന്നീട് തന്റെ കഴിവുകൾ ഉപയോഗിച്ച് ന്യൂ മെക്സിക്കോയിലെ ആൽ‌ബക്വർക്കിയിൽ മയക്കുമരുന്ന് മാഫിയയിൽ ചേരുന്നു. ഈ പരമ്പര ഫെബ്രുവരി 8, 2015 ന് എ‌എം‌സിയിൽ ആദ്യമായി പ്രദർശിപ്പിച്ചു. പരമ്പരയുടെ അഞ്ചാം സീസൺ 2020 ഫെബ്രുവരി 23 ന് പ്രദർശിപ്പിച്ചു, ആറാമത്തെയും അവസാനത്തെയും സീസൺ 2021 ൽ സംപ്രേഷണം ചെയ്യും.
അഭിനയം, കഥാപാത്രങ്ങൾ, ഛായാഗ്രഹണം എന്നിവയ്ക്ക് ബെറ്റർ കോൾ സോൾ മികച്ച നിരൂപക പ്രശംസ നേടി. പലനിരൂപകരും ഇതിനെ ബ്രേക്കിംഗ് ബാഡിന്റെ തീർത്തും യോഗ്യമായ പിൻഗാമിയാണെന്നും ഇതുവരെ നിർമ്മിച്ചതിൽ ഏറ്റവും മികച്ച പ്രീക്വെലുകളിലൊന്നായും വിശേഷിപ്പിച്ചു. മുൻഗാമിയെക്കാൾ മികച്ചതാണ് ഇതെന്ന് കരുതുന്നവരുമുണ്ട്. ഒരു പീബൊഡി അവാർഡ്, 23 പ്രൈംടൈം എമ്മി അവാർഡുകൾ, ഏഴ് റൈറ്റേഴ്സ് ഗിൽഡ് ഓഫ് അമേരിക്ക അവാർഡുകൾ, അഞ്ച് ക്രിട്ടിക്സ് ചോയ്സ് ടെലിവിഷൻ അവാർഡുകൾ, ഒരു സ്ക്രീൻ ആക്ടേഴ്സ് ഗിൽഡ് അവാർഡ്, രണ്ട് ഗോൾഡൻ ഗ്ലോബ് അവാർഡുകൾ എന്നിവ ഉൾപ്പെടെ നിരവധി നാമനിർദ്ദേശങ്ങൾ ഈ പരമ്പര നേടിയിട്ടുണ്ട്. ആദ്യമായി സംപ്രേഷണം ചെയ്യുന്ന സമയത്ത് കേബിൾ ചരിത്രത്തിലെ ഏറ്റവും ഉയർന്ന റേറ്റിംഗുള്ള സീരീസ് പ്രീമിയറിനുള്ള റെക്കോർഡ് ബെറ്റർ കോൾ സോൾ സ്വന്തമാക്കി.
സംപ്രേഷണം
കേബിൾ നെറ്റ്‌വർക്ക് എഎംസി ആണ് ബെറ്റർ കോൾ സോൾ സംപ്രേഷണം ചെയ്യുന്നത്. 6.9 ദശലക്ഷം പേരാണ് പരമ്പര ആദ്യമായി സംപ്രേക്ഷണം ചെയ്തപ്പോൾ കാഴ്ചക്കാരായത്. കേബിൾ ടിവി ചരിത്രത്തിലെ ഏറ്റവും ഉയർന്ന റേറ്റിംങ് ആയിരുന്നു ഇത്. അതെ വർഷം തന്നെ മറ്റൊരു എ‌എം‌സി പരമ്പര ഫിയർ ദി വോക്കിംഗ് ഡെഡ്  ഈ നേട്ടം മറികടന്നു.
2013 ഡിസംബറിൽ, പരമ്പരയുടെ ആദ്യ സീസൺ സംപ്രേക്ഷണം അവസാനിച്ചശേഷം ആദ്യ സീസൺ മുഴുവൻ യുഎസിൽ സ്ട്രീമിംഗിനായി ലഭ്യമാകുമെന്ന് നെറ്റ്ഫ്ലിക്സ് പ്രഖ്യാപിച്ചു. ലാറ്റിനമേരിക്കയിലും യൂറോപ്പിലും എപ്പിസോഡ് യുഎസിൽ സംപ്രേഷണം ചെയ്തതിന് ഏതാനും ദിവസങ്ങൾക്ക് ശേഷം ലഭ്യമാകും. എന്നിരുന്നാലും, ആദ്യ സീസൺ 2016 ഫെബ്രുവരി 1 വരെ യുഎസിലെ നെറ്റ്ഫ്ലിക്സിൽ പുറത്തിറങ്ങിയില്ല. അന്താരാഷ്ട്രതലത്തിൽ, രണ്ടാം സീസണിന്റെ എപ്പിസോഡുകൾ യുഎസിൽ സംപ്രേഷണം ചെയ്തതിന്റെ പിറ്റേ ദിവസം ലഭ്യമായി
ഓസ്‌ട്രേലിയയും ന്യൂസിലൻഡും ഒഴികെയുള്ള എല്ലാ പ്രദേശങ്ങളിലും പരമ്പരയുടെ വീഡിയോ ഓൺ-ഡിമാൻഡ് സേവനത്തിനുള്ള അവകാശം നെറ്റ്ഫ്ലിക്സിനാണ്. സ്ട്രീമിംഗ് സേവനമായ സ്റ്റാൻ ആണ് ഓസ്‌ട്രേലിയയിൽ ബെറ്റർ കോൾ സോൾ പ്രദർശിപ്പിക്കുന്നത്. ന്യൂസിലാന്റിൽ,പരമ്പര അവതരിപ്പിക്കുന്നത് ന്യൂസിലാന്റ് ആസ്ഥാനമായുള്ള സബ്സ്ക്രിപ്ഷൻ വീഡിയോ ഓൺ ഡിമാൻഡ് സേവനമായ ലൈറ്റ്ബോക്സിന് മാത്രമായുള്ളതാണ്. യുഎസിൽ പ്രക്ഷേപണം ചെയ്ത് മൂന്ന് ദിവസത്തിനുള്ളിൽ എപ്പിസോഡുകൾ കാണുന്നതിന് ലഭ്യമാണ്.
യുണൈറ്റഡ് കിംഗ്ഡത്തിലും അയർലൻഡിലും,പരമ്പര 2013 ഡിസംബർ 16 ന് നെറ്റ്ഫ്ലിക്സ് ഏറ്റെടുത്തു, ആദ്യ എപ്പിസോഡ് 2015 ഫെബ്രുവരി 9 ന് പ്രദർശിപ്പിച്ചു, രണ്ടാമത്തെ എപ്പിസോഡ് അടുത്ത ദിവസം പുറത്തിറങ്ങി. ഓരോ തുടർന്നുള്ള എപ്പിസോഡും ഓരോ ആഴ്ചയും അതിനുശേഷം പുറത്തിറങ്ങി. ഇന്ത്യയിൽ, യുഎസ് പ്രക്ഷേപണം ചെയ്ത് 24 മണിക്കൂറിനുള്ളിൽ സീരീസ് കളേഴ്സ് ഇൻഫിനിറ്റിയിൽ പ്രക്ഷേപണം ചെയ്യുന്നു.
ബാഹ്യ ലിങ്കുകൾ
വർഗ്ഗം:അമേരിക്കൻ ടെലിവിഷൻ പരമ്പരകൾ
ഓക്ലൻഡ് പ്രഭു
ഇന്ത്യയുടെ ഗവർണർ ജനറലായിരുന്ന ബ്രിട്ടീഷ് രാഷ്ട്രീയക്കാരനും ഭരണകർത്താവുമാണ് ഓക്ലൻഡ് പ്രഭു എന്ന റിയപ്പെടുന്ന ജോർജ് ഈഡൻ ഓക്ലൻഡ്. 1836-നും 1842-നും ഇടയിലാണ് ഇദ്ദേഹം ഇന്ത്യയിൽ ഗവർണർ ജനറലായിരുന്നത്. ഇദ്ദേഹത്തിന്റെ ഭരണകാലത്താണ് ബ്രിട്ടീഷുകാർ അഫ്ഗാനിസ്താനിൽ ഇടപെടാനാരംഭിച്ചത്. ആദ്യ ആംഗ്ലോ-അഫ്ഗാൻ യുദ്ധത്തിലെ പരാജയത്തെത്തുടർന്നാണ് ഇദ്ദേഹത്തെ ഗവർണർ ജനറൽ സ്ഥാനത്തുനിന്ന് നീക്കം ചെയ്തത്. വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
കരിപുരണ്ട ജീവിതങ്ങൾ
ടി ടികെ നമ്പ്യാർ നിർമ്മിച്ച് പാപ്പനംകോട് ലക്ഷ്മണൻ കഥ, തിരക്കഥ, സംഭാഷണം എഴുതി ജെ. ശശികുമാർ സംവിധാനം ചെയ്ത് 1980ൽ പുറത്തുവന്ന ചിത്രമാണ്കരി പുരണ്ട ജീവിതങ്ങൾ. പ്രേം നസീർ, ജയൻ, ജയഭാരതി, ജഗതി എന്നിവർ പ്രധാന താരങ്ങളായ ഈ ചിത്രത്തിന്റെ സംഗീതം എം.കെ. അർജ്ജുനൻ ആണ്.
==അഭിനേതാക്കൾ ==
പുറം കണ്ണികൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ചിറയിൻകീഴ് - അർജുനൻ ഗാനങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
യൊടേയ് പർവ്വതം
ജപ്പാനിലെ ഷികോട്സു-ടോയ ദേശീയോദ്യാനത്തിൽ സ്ഥിതിചെയ്യുന്ന ഒരു അഗ്നിപർവ്വതമാണ് യൊടേയ് പർവ്വതം (羊蹄山). ജപ്പാനിലെ 100 പ്രധാന പർവ്വതങ്ങളിലൊന്നാണിത്.
പുറത്തേക്കുള്ള കണ്ണികൾ
വർഗ്ഗം:ജപ്പാനിലെ അഗ്നിപർവ്വതങ്ങൾ
ചെറായി ബീച്ച്
thumb|right|250px|ചെറായി ബീച്ചിൽ നിന്നും ഒരു വീഡിയോ ദൃശ്യം thumb|right|250px|ചെറായി ബീച്ച് കേരളത്തിലെ എറണാകുളം ജില്ലയിലെ ഒരു കടൽത്തീരമാണ് ചെറായി ബീച്ച്. വൈപ്പിൻ ദ്വീപിന്റെ ഭാഗമാണ് ചെറായി.
കേരളത്തിന്റെ വാണിജ്യ തലസ്ഥാനമായ കൊച്ചിയിൽ നിന്നും 30 കിലോമീറ്റർ അകലെയാണ് ചെറായി ബീച്ച്. കൊച്ചി അന്താരാഷ്ട്ര വിമാനത്താവളം ചെറായിയിൽ നിന്ന് 20 കിലോമീറ്റർ അകലെയാണ്.
15 കിലോമീറ്റർ നീളമുള്ള ഈ കടൽത്തീരം ആഴം കുറഞ്ഞതും വൃത്തിയുള്ളതുമാണ്. ഒരുപാട് വിനോദസഞ്ചാരികൾ കടലിൽ നീന്തുവാനും വെയിൽ കായുവാനുമായി ചെറായി കടൽത്തീരത്ത് എത്തുന്നു.
ഇതും കാണുക
വിനോദസഞ്ചാരികൾക്കു ഇഷ്ടപ്പെട്ട സ്ഥലം. ഡിസംബർ മാസത്തിൽ ആണ് ചെറായി ബീച്ച് ഫെസ്റ്റിവൽ നടക്കുന്നത്.മികച്ച ബീച്ച് റിസോർട്ടുകളുടെ ഒരു കേന്ദ്രം കൂടിയാണ് ഇപ്പോൾ ചെറായി.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ കടൽത്തീരങ്ങൾ വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
മഹാരാജപുരം വിശ്വനാഥയ്യർ
കർണ്ണാടക സംഗീത ത്തിലെ പ്രമുഖ  വാഗ്ഗേയകാരന്മാരിലൊരാളായ മഹാരാജപുരം വിശ്വനാഥ അയ്യർ (1896–1970)  തമിഴ്നാട്ടിലെ മഹാരാജപുര ത്ത് ജനിച്ചു.ഗായകനായ രാമ അയ്യരായിരുന്നു പിതാവ്. സംഗീതകലാനിധി സംഗീതഭൂപതി എന്നീ ബഹുമതികൾ അദ്ദേഹത്തിനു സമ്മാനിക്കപ്പെട്ടിട്ടുണ്ട്. വലത്ത്‌|ലഘുചിത്രം|200x200ബിന്ദു|കെ. ബി. സുന്ദരാംബാൾ, വിശ്വനാഥയ്യർ നന്ദനാർ എന്ന ചിത്രത്തിൽ അദ്ദേഹത്തിന്റെപ്രമുഖ ശിഷ്യന്മാരിൽ ശെമ്മാങ്കുടി ശ്രീനിവാസ അയ്യ ർ,മന്നാർകുടി സാംബശിവഭാഗവതർ,പുത്രനായ മഹാരാജപുരം സന്താനം എന്നിവർഉൾപ്പെടുന്നു.
ചലച്ചിത്രം
അദ്ദേഹം അഭിനയിച്ച ഒരു തമിഴ് സിനിമയാണ് ഭക്തനന്ദനാർ .1935  ജനുവരി  1 നു  ഈ ചിത്രം പ്രദർശനം തുടങ്ങി.
അവലംബം
വർഗ്ഗം:1896-ൽ ജനിച്ചവർ വർഗ്ഗം:1970-ൽ മരിച്ചവർ